Είχε ραντεβού με τον θάνατο η μητέρα 4 παιδιών που έπεσε στον γκρεμό με το ΙΧ\nΑνατριχιαστικό το μήνυμα που έστειλε με το κινητό λίγο πριν «φύγει»…\nΑΧΑΙΑ. Βαρύ πένθος για την οικογένεια της 31χρονης γυναίκας, που έχασε τη ζωή της όταν το αυτοκίνητο στο οποίο επέβαινε έπεσε σε γκρεμό από ύψος δεκάδων μέτρων, το βράδυ του Σαββάτου, στην επαρχιακή οδό Πατρών-Καλαβρύτων, μεταξύ Καλάνου - Κομπηγαδίου.\n«Ο θάνατος επήλθε συνεπεία κακώσεων θώρακος και κοιλίας, απολύτως συμβατές με το αναφερόμενο συμβάν» είπε στην εφημερίδα «Πελοπόννησος» η προϊσταμένη της Ιατροδικαστικής Υπηρεσίας Πατρών Αγγελική Τσιόλα, η οποία και διενήργησε τη νεκροψία - νεκροτομή.\nΤο διαδικτυακό αποχαιρετιστήριο μήνυμα του συζύγου της, συγκλονίζει: «Σαν Σήμερα 21/9/13 παντρευτήκαμε με θρησκευτικό γάμο και βαφτίσαμε τον Σπυράκο μας. Και σήμερα 21/9/20 θα σε χαιρετήσω και θα σε δω και θα σε αγγίξω για τελευταία φορά. Καλό σου ταξίδι αγάπη μου, ζωή μου, θα σε αγαπώ για πάντα. Εσύ ήσουν η δύναμη μου σε όλα. Να μας προσέχεις από ψηλά, ξέρω ότι πάντα θα είσαι μαζί μου...».\nΠηγές, που επικαλείται η εφημερίδα, αναφέρουν πως το τελευταίο διάστημα η 31χρονη φέρεται να επιδείκνυε υπερευαισθησία, έπειτα από την περιπέτεια υγείας που αντιμετώπισε με το βρέφος. Κανείς δεν μπορεί να καταλάβει τι ''βασάνιζε'' τη γυναίκα, ώστε να οδηγηθεί σε αυτή την πράξη. Φαίνεται πως ζούσε ήρεμες οικογενειακές στιγμές και τίποτα δεν προμήνυε αυτό που συνέβη. Μάλιστα σε ανάρτηση της, στον προσωπικό λογαριασμό στο facebook, στις 14 Φεβρουάριου 2019, είχε ανεβάσει βίντεο - αφιέρωση στο σύζυγο της, γράφοντας «Για εσένα που μού έκλεψες την καρδιά. Για εσένα που μου χάρισες τα πιο όμορφα παιδιά και κάναμε χαμόγελα πολλά…».


Χάπια διατροφής χάπια τομάτας - Tim noakes banting διατροφή σχέδιο διατροφής\nΧάπια αδυνατίσματος αποτελεσματικά για γρήγορο αδυνάτισμα. Αυτά τα υπέροχα χάπια διατροφής έχουν αναγνωριστεί εδώ και καιρό ως τα πιο αποτελεσματικά χάπια καταστολής της όρεξης και λίπος καυστήρα για πάντα. Τα Hemapro χάπια είναι ένα συμπλήρωμα διατροφής σε κάψουλες που αποτρέπει τις αιμορροΐδες και η θεραπευτική δράση τους. Ποια δουλεύουν για άντρες και ποια για γυναίκες.\nΧάπια διατροφής χάπια τομάτας. 500Cosmetics Breast Pills είναι ένα από τα καλύτερα χάπια για την αύξηση του μαστού λειτουργεί ως συμπλήρωμα διατροφής που αποτελείται από φυτικά συστατικά που ενεργοποιούν εκ νέου τους μαστικούς. Tα χάπια αργινίνης από συμπληρώματα διατροφής και ιατροσόφια Το ένα μπουκάλι περιέχει 60 χάπια PhenQ και May 30 31 Μαΐου Τα χάπια μπορεί να είναι ένα φυσικό συμπλήρωμα διατροφής, Τετάρτη google- plus pinterest youtube tumblr. Το σημαντικότερο όφελος των Χάπια Λήδα DaiDaihua διατροφής είναι ότι δεν έχει καμία πλευρά επιπτώσεις και επίσης, δεν υπάρχει πρόβλημα όπως η διάρροια προέρχεται.\nΤα χάπια λιποδιάλυσης Fat Burner είναι ένα συμπλήρωμα διατροφής για το κάψιμο λίπους. Χάπια αδυνατίσματος και συμπληρώματα διατροφής επικίνδυνα για την υγεία: αδυνατισμα χαπια αδυνατισματος πόσο ασφαλή είναι επικίνδυνα χάπια αδυνατίσματος για την υγεία σας Τα συστατικά από τα καλύτερα χάπια διατροφής Garcinia Extra HCA ( Υδροξυκιτρικό Acid) Είναι το βασικό συστατικό αυτού του χαπιού.\nΜπορεί τα χάπια διατροφής να προκαλέσουν πέτρες στα νεφρά\nΣε συγκεκριμένες περιστάσεις, τα χάπια αδυνατίσματος μπορούν να είναι η λύση στο αδυνάτισμα. Πρέπει παρόλα αυτά όμως να ξεκαθαριστεί από την αρχή ότι η χρήση τους αφορά τα άτομα με σχετικά σοβαρό πρόβλημα πάχους. Χάπια για τις αιμορροΐδες με προληπτική και θεραπευτική ιδιότητα.\nΣχέδιο διατροφής πριν από το γαστρικό μανίκι


Στον εμφύλιο των γενεών ποντάρει η ΔΑΠ – MediΑ Oasis\nΣτον εμφύλιο των γενεών ποντάρει η ΔΑΠ\nΑπλουστευτικά σχήματα που τροφοδοτούν τον εσωτερικό εμφύλιο της κοινωνίας υιοθετεί η νέα καμπάνια της ΔΑΠ, της φοιτητικής παράταξης της ΝΔ. Προφανώς, οι ακριβοπληρωμένοι φωστήρες της διαφημιστικής εταιρείας που σχεδιάζει τα μηνύματα και τις αφίσες της ΔΑΠ, σκέφτηκαν να αναπαραγάγουν τα κοινωνικά κλισέ προκειμένου να τραβήξουν εκλογική πελατεία και να ντύσουν τις αποκρουστικές νεοφιλελεύθερες και φιλομνημονιακές ιδέες της γαλάζιας νεολαίας. Έτσι σκέφτηκαν και το σλόγκαν «όχι στη γενιά που μας έφερε ως εδώ», με φωτογραφία από πορεία στην οποία συμμετείχαν ο πρόεδρος της ΓΣΣΕ, ο πρόεδρος της ΑΔΕΔΥ και ο τότε πρόεδρος του ΠΑΣΟΚ, Γ. Παπανδρέου.\nΚανείς δεν αμφισβητεί φυσικά ότι η ηγεσία του ΠΑΣΟΚ και οι συνδικαλιστικές κεφαλές της ΠΑΣΚΕ έχουν μερίδιο ευθύνης και μεγάλο μάλιστα για τη σημερινή κατάσταση της χώρας και των εργαζομένων. Όμως η αντιπαράθεση οφείλει να γίνεται με όρους πολιτικής και όχι όρους γενεών. Στην ίδια γενιά ανήκουν και ο Γιάννης Μανώλης, ο επικεφαλής της ΔΑΚΕ, ο Κώστας Καραμανλής ο προ μνημονίου πρωθυπουργός, αλλά και οι μανάδες και πατεράδες των σημερινών φοιτητών. Η λογική της συλλογικής ευθύνης, του «όλοι μαζί τα φάγαμε» που υπονοεί η αντιπαράθεση μεταξύ γενεών, στην πραγματικότητα αποκρύπτει την ουσία: Ότι σήμερα η βασική αντίθεση δεν είναι μεταξύ μιας γενιάς που χόρτασε και μιας νέας γενιάς που πληρώνει τα σπασμένα, αλλά μεταξύ μιας πολιτικής που φέρνει μνημόνια και μιας πολιτικής που τα ανατρέπει.\nΈχουμε βάσιμες υποψίες ότι η ΔΑΠ στηρίζει αμέριστα τον Αντώνη Σαμαρά και τη μνημονιακή του στροφή ενόψει κατάληψης της εξουσίας που πλέον προβάλλει πιο πιθανή από ποτέ. Επομένως, ας γράψουν οι ΔΑΠίτες στις αφίσες τους αν διαφωνούν ή όχι με το Μνημόνιο και το κόψιμο τω μισθών για να σωθεί η χώρα, να ξέρουμε με ποιους έχουμε να κάνουμε!\n← Ισραηλινοί κατά του πολέμου με το Ιράν\nΣηκώνει το γάντι το ΚΚΕ στην πρόταση της ΑΝΤΑΡΣΥΑ →


SURVIVOR: Η τηλεθέαση της πρεμιέρας – primetime.gr\nΣΚΑΪ ΤΗΛΕΘΕΑΣΗ SURVIVOR\nΣΚΑΪ – Το Survivor έκανε πρεμιέρα χθες βράδυ από τη συχνότητα του ΣΚΑΪ και το κάλεσμα της ζούγκλας στο τηλεοπτικό κοινό ήταν άκρως δελεαστικό. 1.250.048τηλεθεατές παρακολούθησαν κατά μέσο όρο την πρεμιέρα του παιχνιδιού επιβίωσης και το Survivorήταν πρώτο στη ζώνη μετάδοσής του τόσο στο δυναμικό κοινό με ποσοστό 29,3% όσο και στο γενικό σύνολο του κοινού με 27,6%.\nΥψηλά ποσοστά συγκέντρωσε και στα επιμέρους κοινά με 33,9% και 34,7% στις γυναίκες και τους άνδρες ηλικίας 25-44 ετών, αντίστοιχα. Συνολικά 3.430.186 τηλεθεατές παρακολούθησαν τις πρώτες στιγμές των παικτών στον Άγιο Δομίνικο έστω και για 1’. Στα socialmedia το #SurvivorGRήταν το Νο1 topicμε περισσότερα από 25.000 tweets.\nΜαχητές και Διάσημοι προσγειώθηκαν με εντυπωσιακό τρόπο στον Άγιο Δομίνικο και το Survivorτους έδειξε από τα πρώτα λεπτά το πιο σκληρό του πρόσωπο. Για πρώτη φορά το kit επιβίωσης δεν ήταν δεδομένο αλλά έπαθλο για εκείνους που μπόρεσαν να το κατακτήσουν.\nΧαμένοι του πρώτου αγωνίσματος ήταν οι Μαχητές οι οποίοι πήραν μισές προμήθειες, έξι κουβέρτες και έμειναν χωρίς φωτιά για τις πρώτες μέρες. Αυτό όμως φάνηκε να τους πεισμώνει ιδιαίτερα και στο πρώτο αγώνισμα ασυλίας έδειξαν πως μπορούν να αντιμετωπίσουν τους Διάσημους στα… ίσα παίρνοντας τη νίκη μέσα από τα χέρια τους κυριολεκτικά στον πόντο, διατηρώντας έτσι ακέραιη την ομάδα τους για την πρώτη εβδομάδα.\nAÇUN MEDYAΓιώργος ΛιανόςΣΚΑΪΤΗΛΕΘΕΑΣΗSURVIVOR


Ιδού η Ρόδος, ιδού και η ευκαιρία για το Ρέθυμνο - Αθλητισμός - Νέα Κρήτη\nΤώρα διαβάζετε: Ιδού η Ρόδος, ιδού και η ευκαιρία για το Ρέθυμνο\nΑνανέωση 22/12/2018, 12:26\nΙδού η Ρόδος, ιδού και η ευκαιρία για το Ρέθυμνο\nΜια νίκη στην έδρα του Κολοσσού θα ήταν μεγάλο βήμα παραμονής...\nΤον Κολοσσό εκτός έδρας αντιμετωπίζει σήμερα (15:00) το Ρέθυμνο Cretan Kings, με στόχο μία ακόμη νίκη που θα βελτιώσει τη θέση του στον βαθμολογικό πίνακα. Πρόκειται για ένα παιχνίδι αυξημένης δυσκολίας, αφού και οι δύο ομάδες μάχονται για την παραμονή τους στην κατηγορία.\n«Είναι ακόμη ένα παιχνίδι ειδικών συνθηκών για πολλούς λόγους. Πρώτον γιατί ο Κολοσσός έχει σημαδέψει το μεταξύ μας παιχνίδι εδώ και καιρό. Δεύτερον, γιατί είναι μια ομάδα που άλλαξε πρόσφατα προπονητή και, τρίτον, γιατί είναι μια ομάδα που παραδοσιακά ανεβάζει την απόδοσή της στα εντός έδρας παιχνίδια και επίσης θα υπάρχει πίεση από την εξέδρα που θα πρέπει να διαχειριστούμε», τονίζει ο Βαγγέλης Ζιάγκος για το παιχνίδι, και συνεχίζει: «“Κλειδιά” για εμάς θα είναι ο έλεγχος του ρυθμού μέσα από τον έλεγχο των ριμπάουντ και των περιορισμών των λαθών μας. Θα πρέπει να είμαστε συνεπείς στις αρχές μας στο παιχνίδι του μισού γηπέδου και στη συναισθηματική μας σταθερότητα κατά τη διάρκεια του ματς και να μείνουμε ανεπηρέαστοι από τους εξωτερικούς παράγοντες.\nΚάθε νίκη όπως και κάθε ήττα έχει προσωρινή επίδραση στην ψυχολογία μας, γιατί στο ξεκίνημα κάθε εβδομάδας συνεπάγεται και μια νέα αρχή για την προετοιμασία του επόμενου παιχνιδιού. Η πορεία της κάθε προπονητικής εβδομάδας εξαρτάται από τη δική μας εικόνα κατά τη διάρκεια των προπονήσεων, ανεξάρτητα από το αποτέλεσμα της προηγούμενης αγωνιστικής».\nΓια τη δυσκολία της αποστολής του Ρεθύμνου μίλησε ο Ανδρέας Χριστοδούλου: «Μας περιμένει μια δύσκολη αποστολή. Πρέπει να είμαστε συγκεντρωμένοι από τα πρώτα λεπτά της αναμέτρησης. Να επιβάλουμε τον ρυθμό μας και να μην αφήσουμε τον Κολοσσό να τρέξει και να βάλει εύκολα καλάθια στον αιφνιδιασμό. Στο προηγούμενο ματς είχαμε πολλά λάθη, οπότε θέλουμε να τα περιορίσουμε. Πιστεύω πως θα είναι ένα πολύ δύσκολο παιχνίδι που θα κριθεί στις λεπτομέρειες. Είναι από εκείνα που έχουμε στοχεύσει όπως και κάθε επόμενο ματς, για αυτό και οι νικητές πρέπει να είμαστε εμείς».\nΑναλυτικά το πρόγραμμα της 10ης αγωνιστικής στην Α1 μπάσκετ:\nΣήμερα: 15:00 Κολοσσός Ρόδου-Ρέθυμνο [Σχινάς-Τζαφλέρης-Θεονάς (Βιντζηλαίος)], 15:30 Λαύριο-Προμηθέας Πάτρας, Ήφαιστος Λήμνου-Κύμη, 17:30 Άρης-Χολαργός.\nΑύριο: 15:00 Ολυμπιακός-Περιστέρι, 17:00 Πανιώνιος-ΠΑΟΚ, 21:00 Παναθηναϊκός-ΑΕΚ.


Olof Palme : Είναι μεγάλος ο καημός - Good Living-Happy Life...\nΣτην πολιτική κηδεία του Όλοφ Πάλμε, η Aria Saijonmaa τραγουδά το “Είναι μεγάλος ο καημός”, κάτι που είχε ζητήσει ο ίδιος στην διάθηκη του…\nΣβεν Ούλωφ Γιοαχίμ Πάλμε\nΧαρισματικός Σουηδός ηγέτης του Σοσιαλδημοκρατικού Κόμματος και Πρωθυπουργός της Σουηδίας. Υπήρξε υπερασπιστής της παγκόσμιας ανθρώπινης αξίας και αξιοπρέπειας. Η Σουηδία είναι σήμερα συνώνυμη με τις αξίες της ειρηνικής σταθερότητας και του ανθρωπισμού και αυτό οφείλεται κατά πολύ στον Ούλωφ Πάλμε.\nΟ Πάλμε δολοφονήθηκε το 1986 και η δολοφονία του αποτελεί πληγή για την Σουηδία ακόμα και σήμερα.\nΟ Πάλμε, είχε απόψεις που δημιούργησαν πολλούς εχθρούς στο εσωτερικό αλλά και στο εξωτερικό της χώρας. Δολοφονήθηκε το Φεβρουάριο του 1986, την ώρα που επέστρεφε πεζός στο σπίτι του με τη σύζυγό του, χωρίς καμία προστασία από σωματοφύλακες -κάτι που έκανε συχνά- από έναν κινηματογράφο στην Στοκχόλμη.\nΣτα τριάντα χρόνια ερευνών οι επικεφαλής έχουν μελετήσει σενάρια είτε για παράγοντες της Νοτίου Αφρικής – ο Πάλμε ήταν επικριτής του απαρτχάιντ – αλλά και για αδίστακτους κατασκόπους της Σουηδίας.\nΜόλις την Τρίτη, μια σουηδική εφημερίδα, αποκάλυψε πως ο Λάρσον, ο συγγραφέας της πολύ επιτυχημένης τριλογίας Millenium, άφησε 15 κουτιά με αρχεία από δική του έρευνα σχετικά με την υπόθεση της δολοφονίας του Πάλμε. Ο Λάρσον «έδωσε» στην αστυνομία το όνομα του Bertil Wedin, ενός Σουηδού με συνδέσμους στις υπηρεσίες ασφαλείας της Νοτίου Αφρικής, ως ο άνθρωπος που διοργάνωσε τη δολοφονία. Ο Wedin, που ζει τώρα στη βόρεια Κύπρο, αρνείται τις κατηγορίες και η αστυνομία δήλωσε πως δεν τον θεωρεί ύποπτο.\nΟ Πάλμε έτρεφε μεγάλη αγάπη και σεβασμό για την Ελλάδα και αγαπούσε ιδαίτερα την Κρήτη. Στο χωριό Μοχός του Ηρακλείου μάλιστα του είχε παραχωρηθεί από την τοπική κοινότητα σπίτι που επισκεπτόταν συχνά.\nΟ ίδιος έλεγε για την Κρήτη: “…μιλώντας και γράφοντας για την Κρήτη, καταλαβαίνεις πολύ συχνά, πόσο αδύνατο ή δύσκολο είναι να περιγράψεις τον μοναδικό αυτό τόπο με τα άπειρα στοιχεία Ιστορίας, Πολιτισμού, Oμορφιάς. Δε χωρεί μέσα σ’ ένα βιβλίο ούτε σε ένα ή πολλά άρθρα. Δε μπορείς να τη γνωρίσεις μέσα από περιγραφές. Μπορείς μονάχα να τη ζήσεις και να τη χαρείς…”\nΟμήρου & Φεβρουαρίου… γωνία →


Σεμινάριο Κούμντο στην Αθήνα - ΠΟΛΕΜΙΚΕΣ ΤΕΧΝΕΣ - Πανελλήνιος Οδηγός Πολεμικών Τεχνών\nΣεμινάριο Κούμντο στην Αθήνα\nΗ Πανελλήνια Ένωση Χαπκίντο διοργανώνει σεμινάριο Κούμντο στις 22 και 23 Νοεμβρίου 2014 με τον Μάστερ Κιμ Μπέομ.\nΣάββατο 22 Νοεμβρίου: 18.00-22.00\nΚυριακή 23 Νοεμβρίου (μόνο για εκπαιδευτές): 10.00-14.00 και 18.00-22.00\nΤοποθεσία: Σπίτι της Γυμναστικής , Αθ. Διάκου 1, Αργυρούπολη\nΓια τα μέλη ,σχολές της Πανελλήνιας Ένωσης Χαπκίντο και της Dumko Hellas: 30 ευρώ .\nΔηλώσεις συμμετοχής έως τις 19 Νοεμβρίου\nΠληροφορίες-Εγγραφές: 210-9938401- 6944793739 (Βαγγέλης Θάνος)\nΛίγα λόγια για τον δάσκαλο Κιμ Μπέομ\nΟ Mάστερ Kim Βeom 7 dan στο kumdo και τεχνικος υπευθυνος στην Ευρώπη της Duk moo kumdo international. Η Ακαδημία DUK MOO ιδρύθηκε το 1958 από τον Grand Master Kim Duk In στη Σεούλ της Ν. Κορέας και περιλαμβάνει διδασκαλία Tae Kwon Do, Hapkido και Kumdo. Ο Grand Master Kim διδάχθηκε σπαθί από τον Kim Young Dal, τον καλύτερο γνώστη σπαθιού της Κορέας. Επίσης διδάχθηκε σπαθί και κοντάρι από τον παππού του, τον στρατηγό Jul Chung Kim Kyung Sik, ο οποίος ήταν ο παλαιότερος εκπαιδευτής πολεμικών τεχνών της εποχής του, καθώς και υψηλόβαθμος αξιωματούχος, επικεφαλής της Βασιλικής Σωματοφυλακής κατά το τέλος της δυναστείας Chosun. Ο Master Kim Beom είναι ο γιος του Grand Master Kim και Τεχνικός Διευθυντής της Ακαδημίας Duk Moo στην Ευρώπη. Με έδρα την Αγγλία από το έτος 2000, έχει πραγματοποιήσει σεμινάρια και επιδείξεις Hapkido και Kumdo σε πολλές χώρες όπως Κορέα, Γαλλία, Μαρόκο, Ελλάδα, Ισπανία, Βέλγιο, Παναμά, Ιρλανδία και Αγγλία.\nΔιαβάστε περισσότερα για το σεμινάριο Κούμντο


Εις δόξαν Θεού: Διέξοδοι στην σύγχρονη πνευματική κρίση (συνέχεια)\n…Δίχως τον Χριστό η ζωή θα είναι άχαρη , άφωτη και φοβισμένη. Δεν μπορώ να πω ότι η χριστιανική ζωή δεν έχει αγώνα και αγωνία. Δεν είμαστε χριστιανοί για να περνάμε καλά. Το να είσαι αληθινός χριστιανός σήμερα είναι μια συνεχής διακινδύνευση, μια ωραία περιπέτεια . Αν πηγαίνουμε στην εκκλησία μόνο και μόνο για να ευχαριστούμε τον Θεό που περνάμε καλά, τότε θρησκειοποιούμε την Ορθοδοξία. Ο σκοπός της ζωής μας δεν είναι μια υλική πρόοδος και μια κοσμική ευτυχία. Η αγιότητα συχνότατα ανθεί στη φτώχεια, τη στέρηση, την ασθένεια, την κατηγορία, τη συκοφαντία, την εξορία. Οι άγιοι δεν ήταν ιδιαίτερα προοδευμένοι κι ευτυχισμένοι. Ας μην το λησμονάμε κι αυτό. Μιλάμε συνεχώς για εισοδηματική πολιτική. Πότε θα μιλήσουμε για πνευματική πολιτική; Ή για κοινωνική πνευματική συνεισφορά; Ο άνθρωπος ζει τόσο, όσο αγαπά.\nΓεννιέται κι ένα άλλο ερώτημα: Αξίζει να μιλάς άλλο ή να σιωπάς; Τι να λες, όταν δεν ακούγεσαι; Τι να λες, όταν νομίζεις ότι μόνο μιλώντας υπάρχεις; Μιλάς για ν’ αναγνωρίζεσαι, να τιμάσαι, να θαυμάζεσαι, να επιβάλλεσαι. Τότε καλύτερα να σιωπάς. Γιατί όμως σιωπάς; Γιατί δεν έχεις κάτι σπουδαίο να πεις ή γιατί φοβάσαι; Και ο λόγος και η σιωπή έχουν τον καιρό τους, θέλουν σοφία, γνώση, προσοχή, προετοιμασία. Οι παραπάνω λόγοι είναι καρποί μακράς σιωπής . Μιας σιωπής που διέκοψα για να συνομιλήσω με καλούς επισκέπτες της ταπεινής καλύβης μας, του αγίου Ιωάννου του Χρυσοστόμου, αυτού που πραγματικά ήξερε να μιλά. ΟΙ προσκυνητές του Αγίου Όρους ψάχνουν συχνά για τον λόγο των Γερόντων. Δεν τους αρκεί ο αρχαίος και σημαντικός λόγος της θείας λατρείας. Φοβάμαι πως μερικές φορές ψάχνουν να βρουν κάποιον να επιβεβαιώσει τις ιδέες, τις προτιμήσεις τους και τις επιλογές τους. Δεν είναι ανοιχτοί σε διάλογο, ν’ ακούσουν κάτι άλλο από αυτό που θέλουν. Παρ’ όλα αυτά έχουμε συγκινητικές ιστορίες νέων ανθρώπων που έγινε σταθμός της ζωής τους ένα προσκύνημα στο Άγιον Όρος.\nΠρέπει ακόμα να μάθουμε ν’ ακούμε τη σιωπή του Θεού. Όταν καθυστερεί να μας απαντήσει, κάτι σημαντικό συμβαίνει, κάτι περιμένει από εμάς, κάποιος λόγος υπάρχει. Γράφει ο άγιος Νικόλαος Αχρίδος : «Ξεκίνα τον δρόμο σου , με φόβο Θεού και εξ ολοκλήρου με εμπιστοσύνη στον Θεό. Αφού, να ξέρεις, και αυτός ο ευκολότερος δρόμος δίχως Θεό δεν αντέχεται…».\n… Θα ήθελα έστω και ελάχιστα να συνδράμω οδηγώντας σε μια διέξοδο. Μη μας πτοούν οι ειρωνείες. Μη φοβόμαστε που δεν είμαστε πολλοί. Μην αισθανόμαστε μειονεκτικά και ντροπιασμένοι. Ο πόλεμος ας μας κάνει πιο γενναίους. Τον πόνο μας και την πικρία μας απ’ όσα ακούμε, βλέπουμε και βιώνουμε, ας τον κάνουμε θερμή, καρδιοστάλακτη προσευχή. Οι χλευαστές της ιερότητας αυτοτιμωρούνται ζώντας μια ανέραστη ζωή. Ας μην απαντάμε πάντοτες στις προκλήσεις. Ας μην ερχόμαστε σε οξεία αντιπαράθεση με τον πειρασμό. Ο Γέροντας Παΐσιος έλεγε πως και ο πειρασμός του κάνει καλό, γιατί τον κάνει ν’ αγωνίζεται πιο πολύ. Μη φοβόμαστε τις θύελλες των καιρών. Μη παρασυρόμαστε σε λογισμούς απιστίας. Να ευχαριστούμε τον Θεό που έχουμε τη συντροφιά Του, την ενίσχυσή Του, την παραμυθία και την ευλογία Του, Είμαστε τυχεροί που έχουμε έναν τέτοιο Πανάγαθο Θεό. Ας αγαπήσουμε και τους εχθρούς μας ως ευεργέτες μας και θα βρούμε μια υπέροχη ανάπαυση στις καρδιές μας. Να θυμόμαστε συχνά τον σταυρό του Χριστού, το πρόσκαιρο της ζωής, την αιώνια ζωή και θα ισορροπούμε και θα ειρηνεύσουμε αφάνταστα. Μακριά από εμάς κάθε απελπισία. Υπήρξαν και χειρότερες εποχές από τη σημερινή. Ο Χριστός δεν κοιμάται. Η Εκκλησία ποτέ δεν καταποντίζεται. Η κρίση να μας ωριμάσει και να μας φρονηματίσει. Υπάρχει άφθονη αρετή κρυμμένη και σήμερα και στα μοναστήρια και στον κόσμο.\nΛυπούμαστε ειλικρινά για την απιστία των πολλών. Πονάμε από αγάπη και συμπόνια και προσευχόμαστε για τον φωτισμό και τον επανευαγγελισμό τους. Μήπως σταθήκαμε κι εμείς αιτία της άρνησής τους; Μη φλυαρούμε κι επαναλαμβάνουμε τα ίδια και τα ίδια. Οι τύχες μας είναι στα χέρια του Θεού. Ας Τον εμπιστευθούμε. Ας συνεργαστούμε αφοσιωμένα μαζί Του.\nΗ κρίση είναι προς συνετισμό. Να θυμηθούμε όσα σοβαρά έχουμε λησμονήσει. Ν’ αναχθούμε από την ύλη στο πνεύμα . Να καταλάβουμε ότι ο άνθρωπος «ουκ επ' άρτω μόνο ζήσεται ο άνθρωπος». Η κρίση είναι προς αφύπνιση. Η κρίση είναι προς αυτοκριτική. Η κρίση είναι για να μετανοήσουμε , να κλάψουμε , να προσευχηθούμε. Η κρίση είναι προς υγιή και ειλικρινή ταπείνωση. Η κρίση είναι για ν’ αφήσουμε το επίμονο αντιασκητικό πνεύμα και να προσλάβουμε το γνήσιο ασκητικό φρόνημα της αγίας μητέρας μας Ορθόδοξης Εκκλησίας δια πρεσβειών πάντων των αγίων και της Υπεραγίας Θεοτόκου, της προστάτιδος του αγιωνύμου Όρους και όλης της Ελλάδας.\nΗ κρίση είναι για να ταπεινωθούμε πιο πολύ κι εμείς οι Αγιορείτες αλλά και όλοι. Η κρίση μας κρίνει. Η κρίση μας κατακρίνει. Η κρίση προκρίνει τη γνησιότητα ,την πρόσληψη του απαραίτητου και την απόρριψη του περιττού. Η κρίση είναι για να προσκυνήσουμε τον μόνο, αληθινό, Τριαδικό Θεό, στον οποίο αξίζει η τιμή και η προσκύνηση όλων μας και τώρα και πάντοτε και εις τους ατελεύτητους αιώνες αμήν.\nΑναρτήθηκε από gk στις 2/24/2014 09:16:00 π.μ.


Επαγγελματικές ταινίες χαλιών για κατασκευαστές σκαλοπατιών | FuShiFu\nΣπίτι > Προϊόντα > Λωρίδες χαλιών\nΌταν πρόκειται για το στήσιμολωρίδες χαλιών για σκάλες, υπάρχουν πολλές επιλογές. Μεταξύ αυτών, ο πιο βολικός τρόπος για να τοποθετήσετε αυτοκόλλητες λωρίδες χαλιού για σκάλες είναι να στερεώσετε την πίσω πλευρά του χαλιού με ταινία διπλής όψης. Αυτή η μέθοδος είναι απλή, γρήγορη και εύκολη στην αντικατάσταση. Ωστόσο, αυτή η μέθοδος είναι κατάλληλη για τοποθέτηση σε μικρές επιφάνειες, αντιολισθητικές λωρίδες χαλιού. Φυσικά, μπορούν να χρησιμοποιηθούν και κόλλες για τη στερέωση μεγάλης επιφάνειας. Αυτή είναι η δεύτερη μέθοδος τοποθέτησης αυτοκόλλητων λωρίδων χαλιών για σκάλες. Χρησιμοποιώντας αυτήν τη μέθοδο για τη στερέωση του χαλιού, το εφέ εγκατάστασης θα είναι πιο προσεγμένο και λεπτομερές, αλλά είναι πιο ενοχλητικό να αντικατασταθεί και μπορεί να καταστρέψει την επιφάνεια της σκάλας. Στη συνέχεια, υπάρχει η τρίτη μέθοδος για να στερεώσετε αντιολισθητικές λωρίδες χαλιού για σκάλες. Αυτή η μέθοδος είναι να απλώσετε το χαλί από την κορυφή και να χρησιμοποιήσετε τις λωρίδες κλιπ για να το στερεώσετε βήμα προς βήμα. Όταν στρώνετε με αυτόν τον τρόπο, προσέξτε την προσεκτική εφαρμογή των αυλακώσεων των σκαλοπατιών και ελαχιστοποιήστε τη χρήση χαλιών εντός 24 ωρών μετά το κόλλημα, για να διασφαλίσετε ότι η κόλλα δεν θα στεγνώσει τελείως κατά τη χρήση. Το φαινόμενο της χαλάρωσης που προκαλείται από τη διείσδυση.\nΚαλώς ήρθατε στον ιστότοπο FuShiFu για να μάθετε περισσότερα σχετικά με τις λωρίδες χαλιών για σκάλες.\nΟι λωρίδες χαλιών Fushifu είναι ένας κομψός και ασφαλής τρόπος για να συνδέσετε ένα χαλί με λεπτότερο κάλυμμα δαπέδου, ενώ συνδυάζονται επίσης με χαλί και καρπού. Το διαφορετικό χρώμα της επιφάνειας κάνει τη διακόσμηση στο χαλί.\nΜοκέτα σχήμα L + σχήμα Z\nΣτρογγυλές λωρίδες χαλιού (ανοιχτές)\nΣτρογγυλές λωρίδες χαλιού (ανοιχτές).Η ποιότητα του αξιολογείται με μια σειρά φυσικών και μηχανικών δοκιμών. Αυτές οι δοκιμές περιλαμβάνουν απόδοση τριβής ή πασσάλων, σταθερότητα διαστάσεων, δοκιμές στις καιρικές συνθήκες, θερμική αντίσταση και αντοχή στους υδρατμούς κ.λπ.\nΛωρίδες χαλιού.Το προϊόν δεν είναι ευαίσθητο σε γρατσουνιές, χτυπήματα ή βαθουλώματα. Έχει μια σκληρή επιφάνεια που οποιαδήποτε δύναμη ασκηθεί σε αυτό δεν μπορεί να αλλάξει τίποτα.


Παραλίες με σμαραγδένια νερά κοντά στην Αθήνα για να μην καταλάβεις καύσωνα (φωτό)\nΜπορεί το καλοκαίρι να μην έχει κάνει επίσημα ακόμα την εμφάνιση του, όμως η θερμοκρασία ήδη δείχνει σημαντική άνοδο και κάνει την καθημερινότητα στην πόλη σχεδόν αφόρητη.\nΗ λύση κρύβεται στις σύντομες, δροσιστικές αποδράσεις, αυτές που δεν απαιτούν κρατήσεις σε ξενοδοχεία, προγράμματα και πολλά έξοδα, αντιθέτως θα σας δώσουν την ευκαιρία να ξεφύγετε, να αλλάξετε παραστάσεις και να χαλαρώσετε.\nΛίγα χιλιόμετρα μακριά από την Αθήνα, βρήκαμε τρεις προορισμούς με τιρκουάζ νερά και καθαρές παραλίες δίπλα στο πράσινο, που θυμίζουν κάτι από νησί.\nΦορέστε το μαγιό σας και ετοιμαστείτε για τις πρώτες σας βουτιές!\nΛουτράκι -Λίμνη Βουλιαγμένης - Ηραίο\nΤο Λουτράκι, γνωστό κυρίως για τα Ιαματικά Λουτρά του, απέχει μόλις 80 χιλιόμετρα από την Αθήνα και ενδείκνυται για μονοήμερη εκδρομή για καλό φαγητό και μπάνιο σε θαυμάσιες παραλίες, με γαλάζια νερά. Στην κορυφή των προτιμήσεων των επισκεπτών του βρίσκεται η μικρή, γαλήνια Λίμνη της Βουλιαγμένης που απέχει από τη θάλασσα μόλις λίγα μέτρα και επικοινωνεί μ’ αυτήν με στενό δίαυλο (στην ουσία είναι λιμνοθάλασσα). Μετά το μπάνιο, καθίστε σε ένα από τα ταβερνάκια γύρω από αυτήν και απολαύστε εκλεκτούς μεζέδες μέσα στο πανέμορφο φυσικό τοπίο ή συνεχίστε για δυο ακόμη χιλιόμετρα δυτικά από τη Λίμνη της Βουλιαγμένης και επισκεφτείτε τον αρχαιολογικό χώρο του Ηραίου.\nΣτη βορειοδυτική Αττική ( 66 χιλιόμετρα μακριά) και τον Κορινθιακό κόλπο, μετά το Αλεποχώρι, η Ψάθα αποτελεί πόλο έλξης των τουριστών, αλλά κι εκείνων που θέλουν να απολαύσουν ένα μπάνιο στη θάλασσα, στα...πεταχτά. Η παραλία της αγγίζει τα δύο χιλιόμετρα μήκος και είναι γεμάτη ψιλό βότσαλο. Εδώ θα συναντήσετε ανθρώπους να ασχολούνται με διάφορες δραστηριότητες, όπως το ψάρεμα, οι καταδύσεις και το σέρφινγκ στα καθαρά νερά της θάλασσας, που ικανοποιούν όλα τα γούστα. Κάντε μια βόλτα στα ουζερί και τα ψαράδικα και φωτογραφηθείτε μπροστά από τα εντυπωσιακά βουνά.\nΠαραλία του Πόρτο Γερμενό\nΟ οικισμός απέχει 60 χιλιόμετρα από την Αθήνα και βρίσκεται στα παράλια του Κορινθιακού κόλπου. Ο επισκέπτης αποζημιώνεται όχι μόνο χάρη στα όμορφα μπλε νερά αλλά και στο μαγευτικό κάλλος της πευκόφυτης περιοχής, που περιβάλλεται από τα δύο βουνά, τον Πατέρα αριστερά και τον Κιθαιρώνα δεξιά. Κάντε τη βουτιά σας και απολαύστε νόστιμο φαγητό στις ελάχιστε αλλά ωραίες ψαροταβέρνες ή δροσίστε τον ουρανίσκο σας τρώγοντας ένα παγωτό με φόντο το ηλιοβασίλεμα.


Κ. Μητσοτάκης: Η Τουρκία να μην μεταφέρει την ένταση στο πεδίο – ΤΥΠΟΣ ΧΑΛΚΙΔΙΚΗΣ\nΚ. Μητσοτάκης: Η Τουρκία να μην μεταφέρει την ένταση στο πεδίο\n7 Ιουνίου 2022 - 15:41\nΜήνυμα στην Τουρκία να μην μεταφέρει και στο πεδίο την ένταση που εκφράζεται σε επίπεδο ρητορικής απέστειλε ο πρωθυπουργός Κυριάκος Μητσοτάκης.\n«Εύχομαι και ελπίζω και ενθαρρύνω ανοικτά την Τουρκία αυτή η ρητορική να μην μεταφραστεί και σε παραπάνω ένταση στο πεδίο» ανέφερε συγκεκριμένα μιλώντας σε συνέδριο που διοργανώνουν το «Πρώτο Θέμα» και το ygeiamou.gr και τόνισε πως «η Ελλάδα είναι έτοιμη να υπερασπιστεί την κυριααρχία της και τα κυριαρχικά της δικαιώματα».\nΑναφερθείς στην όξυνση που καταγράφεται στα ελληνοτουκικά ο πρωθυπουργός παρατήρησε ότι «πράγματι είναι μια δυσάρεστη εξέλιξη αυτή γιατί είχα την εντύπωση μετά τη συνάντησή μου με τον πρόεδρο Ερντογάν τον Μάρτιο ότι είχαμε βρει ένα πλαίσιο συνεννόησης το οποίο στηριζόταν στην υπόθεση εργασίας ότι δεν πρόκειται να γίνουν ενέργειες που θα προκαλέσουν την άλλη πλευρά ευθέως».\n«Δυστυχώς η Τουρκία δεν τήρησε αυτή την δέσμευση. Έναν μήνα μετά είχαμε ένα μπαράζ παραβιάσεων πάνω από ελληνικά νησιά και μία διαρκή ανακίνηση από πλευράς Τουρκίας των περί δήθεν μειωμένης ελληνικής κυριαρχίας στα νησιά του Αιγαίου. Αυτή η ρητορική δεν μπορεί να μας οδηγήσει πουθενά» πρόσθεσε.\nΤόνισε ακόμη πως είναι «υποχρέωση της χώρας μας να εγείρει την τουρκική προκλητικότητα στα διεθνή φόρα» και να αναζητεί την στήριξη των συμμάχων της. «Η στήριξη αυτή ήρθε χωρίς αστερίσκους από τους εταίρους μας» είπε.\nΥπογράμμισε πάντως πως «είμαστε μακριά από την ένταση που είχαμε το καλοκαίρι του 2020 και χρειάζεται αυτοσυγκράτηση από όλους».\n«Δεν είναι η πρώτη φορά που ο Τούρκος πρόεδρος δηλώνει ότι δεν μου μιλάει – Δεν κρατάω μούτρα»\nΕρωτηθείς σχετικά με τις δηλώσεις του Τούρκου προέδρου είπε ότι «δεν είναι η πρώτη φορά που ο Τούρκος πρόεδρος έχει πει ότι δεν μου μιλάει» καθώς «το είχε πει και μετά τα γεγονότα του Έβρου». Ξεκαθάρισε πάντως ότι ο ίδιος «δεν κρατάει μούτρα» αλλά θα υπερασπίζεται τις εθνικές θέσεις με αυτοπεποίθηση. «Εγώ δεν κρατάω μούτρα. Θα υπερασπίζομαι όμως τις ελληνικές θέσεις με τη σιγουριά ότι έχουμε το δίκιο με το μέρος μας» απάντησε ερωτηθείς για το ενδεχόμενο συνάντησής του με τον Ταγίπ Ερντογάν με την ευκαιρία της Συνόδου του ΝΑΤΟ στο τέλος του μήνα στη Μαδρίτη.\nΑναφερόμενος στην επισιτιστική κρίση καθώς 20 εκατ. τόνοι σιταριού είναι εγκλωβισμένοι στην Ουκρανία με μόνο τρόπο μεταφοράς μέσω θάλασσας, ανέφερε ότι η Τουρκία έχει ένα ρόλο να παίξει στη Μαύρη θάλασσα όπως και η Ελλάδα με τη μεγαλύτερη ναυτιλία. «Ας δούμε τα πεδία εκείνα που θα μπορούσαμε υπό τις κατευθύνσεις του ΟΗΕ να συνεργαστούμε και να προσφέρουμε όλοι υπηρεσία» συνέχισε και είπε πως «η ρητορική της Τουρκίας ξεπερνάει τα όρια και από ένα σημείο και μετά γίνεται γραφική».\nΕκλογές όταν εξαντληθεί η τετραετία\n«Υποχρέωση της κυβέρνησης να στηρίξει την κοινωνία»\n«Είμαστε μπροστά σε παγκόσμια κρίση η οποία δεν ξέρουμε πόσο θα κρατήσει. Υποχρέωση της κυβέρνησης είναι να στηρίξει την κοινωνία και θα εξακολουθήσει να το κάνει στα πλαίσια των δημοσιονομικών δυνατοτήτων και χωρίς να θέσει σε κίνδυνο τον στόχο της εξόδου από την επιτήρηση και της κατάκτησης της επενδυτικής βαθμίδας μέσα στο 2023», υπογράμμισε.\nΓια την πανδημία είπε ότι βρισκόμαστε σε μια φάση που σημειώνει σημαντική ύφεση, αποτέλεσμα του υψηλού εμβολιασμού και της ανοσίας κυρίως λόγω της μετάλλαξης Όμικρον. «Δεν έχουμε τελειώσει ακόμα με την πανδημία, είναι πιθανό να βρεθούμε το φθινόπωρο αντιμέτωποι με κάποιο κύμα. Τα μέτρα δεν θα είναι οριζόντια. Θα εστιάζονται στους πιο ευάλωτους» τόνισε.\nΑνέφερε ακόμη πως «περιμένουμε τις οδηγίες για την τέταρτη δόση» και πως «ο τακτικός εμβολιασμός δεν πρέπει να φθίνει». «Θα πρέπει να ακούσουμε τις υποδείξεις των ειδικών και χωρίς να πάρουμε οριζόντια μέτρα να προστατεύσουμε τους πιο ευάλωτους» πρόσθεσε.\nΠροηγούμενο Κεντρική Μακεδονία: Αυξήθηκαν τα θανατηφόρα τροχαία ￼\nΕπόμενο Εντοπίστηκε το πρώτο κρούσμα της Ευλογιάς των Πιθήκων στην Ελλάδα


Μαίρη Συνατσάκη: Πώς είναι άραγε μια τέλεια πρόταση γάμου; Αυθόρμητη και αληθινή! • Χamos\nΑρχική » Μαίρη Συνατσάκη » Μαίρη Συνατσάκη: Πώς είναι άραγε μια τέλεια πρόταση γάμου; Αυθόρμητη και αληθινή!\nΜαίρη Συνατσάκη: Πώς είναι άραγε μια τέλεια πρόταση γάμου; Αυθόρμητη και αληθινή!\nΜαίρη Συνατσάκη: ”Πώς είναι άραγε μια τέλεια πρόταση γάμου; Αυθόρμητη και αληθινή!” Να μιλήσετε για το τώρα, για το παρελθόν, για τη δουλειά, για τη φιλία, για τους έρωτες, για την επιχειρηματική της δραστηριότητα, για το 24ωρό της που μοιάζει να έχει διπλάσιες ώρες, για τη non stop ενέργειά της, για τις ιδέες που κατεβάζει σαν μηχανή παραγωγής, για τη μόδα, το youtube, τα ταξίδια… Προσωπικά, ένιωσα αυτό το γαργαλητό στο στομάχι που αισθάνομαι μόνο όταν συναντώ ανθρώπους που με εμπνέουν… Το απόλυτο icon της χώρας, η Mairiboo φωτογραφίζεται για το Yes I Do σε μια συνέντευξη σχετικά με τον γάμο, τους φίλους, την παντοτινή αγάπη, τη ζωή και φυσικά τις τηγανητές πατάτες…\nΦούστα & top Christos Costarellos\nΔείτε επίσης: Άγριες Μέλισσες: Η Μυρσίνη μαθαίνει για τον Κωνσταντή και τη Δρόσω\nΑν κλείσεις τα μάτια σου και πας πίσω στον χρόνο, ποια ήταν ίσως η πιο ευτυχισμένη στιγμή της ζωής σου; Τότε που θα ήθελες να πατήσεις ένα pause για να την απολαύσεις;\nΒάλε μας σε σειρά προτεραιότητας τα παρακάτω:\nΠοιο είναι το πιο όμορφο πράγμα που έχεις ακούσει ποτέ από κάποιο κορίτσι που σε ακολουθεί;\nΜΑΙΡΗ ΣΥΝΑΤΣΑΚΗ ΣΕ ΝΙΚΟ ΜΟΥΤΣΙΝΑ: ”ΣΕ ΕΥΧΑΡΙΣΤΩ ΔΗΜΟΣΙΩΣ ΓΙΑ ΤΑ ΑΠΕΙΡΑ ΓΕΛΙΑ, ΑΠΟ ΑΥΤΑ ΠΟΥ ΣΤΡΑΠΑΤΣΑΡΕΤΑΙ Η ΜΟΥΡΗ”\nΜου έχουν στείλει, κατά καιρούς, κορίτσια αλλά και αγόρια να μου πουν ότι πήραν έμπνευση από τα βίντεό μου για να αγαπήσουν περισσότερο τον εαυτό τους ή για να δουν τη ζωή διαφορετικά. Δεν νομίζω ότι υπάρχει κάτι ομορφότερο και πιο τιμητικό από αυτό!\nΠοια αρχή που πήρες από τους γονείς σου θα ήθελες να περάσεις και στα δικά σου παιδιά;\nΤι δεν συγχωρείς ποτέ στους ανθρώπους;\nΠοιο στιλ νυφικού δεν χορταίνεις να βλέπεις;\nΟι άνθρωποι δεν χορεύουν.\nΗ υπερβολή είναι γενικά ένα λάθος που κάνουν πολλές φορές οι νύφες! Είναι σαν να νιώθουν υποχρεωμένες να τα κάνουν όλα εκείνη τη μέρα! Και μπούκλες και στρας και τακουνάρες. Και, στο τέλος, καταλήγουν να γίνονται άλλες!\nΤι περιλαμβάνει ένα τέλειο wedding party;\nΜΑΙΡΗ ΣΥΝΑΤΣΑΚΗ ΓΙΑ ΝΙΚΟ ΜΟΥΤΣΙΝΑ: ”ΧΑΙΡΟΜΑΙ ΠΟΛΥ ΠΟΥ ΕΙΝΑΙ ΣΤΗΝ ΖΩΗ ΜΟΥ!”\nΗ τέλεια πρόταση γάμου είναι… δεν υπάρχει τελειότητα.\nΣε τι λες πάντα Yes I Do; Στις τηγανητές πατάτες.\nΝόµος… Γεφύρι της Άρτας


«Βουνά πέρα απ΄ τα βουνά» - asopichos.gr\nΑρχική » Πολιτισμός » «Βουνά πέρα απ΄ τα βουνά»\n23.11.21 • 13:49\n«Βουνά πέρα απ΄ τα βουνά» Τ.Κίντερ Εκδόσεις Δίαυλος 2021 σελ.463\nΟ Πολ Φάρμερ , ο γιατρός των φτωχών, ήταν ένας σημαίνων ανθρωπολόγος , ιατρικός διπλωμάτης , διαχειριστής δημόσιας υγείας , επιδημιολόγος ,που εγκατέλειψε τις ανέσεις του και την οικογένειά του και δημιούργησε το Συνέταιροι στην Υγεία (PIH ) ,μια μικρή φιλανθρωπική οργάνωση ,για ένα ολοκληρωμένο σύστημα υγείας ,που στηρίχτηκε στη διάνοια του Πολ Φάρμερ , το Zanmi Lasante (σημαίνει Συνέταιροι στην Υγεία , στην γλώσσα κρεολή) , στο χωριό Κανζ της Αϊτής ( ένα οικισμό αυθαιρέτων με άθλιες παράγκες , που βρισκόταν στο μυχό μιας άνυδρης ερημιάς).\nΟ Πολ Φάρμερ ήταν ένα ανερχόμενο αστέρι στην Ιατρική και στην Ανθρωπολογία ,είχε κερδίσει ένα Βραβείο ΜακΆρθουρ, ειδικευόταν στην Λοιμωξιολογία σε ένα από τα καλύτερα πανεπιστημιακά νοσοκομεία του κόσμου, ήταν επίκουρος καθηγητής της Ιατρικής Ανθρωπολογίας του Χάρβαρντ της Βοστόνης και συγγραφέας δύο βιβλίων και 25 άρθρων,. Ήταν ,μόλις τριάντα πέντε ετών. Όνειρό του ήταν να τερματιστούν οι ανισότητες ,τουλάχιστον οι ιατρικές, που διαχώριζαν τη Βοστόνη των Η.Π.Α. από το Κανζ της Αϊτής, όνειρο που φαινόταν ανέφικτο, εντούτοις επέμενε σε αυτό και κατά ένα μεγάλο μέρος τα κατάφερε.\nΗ Αϊτή είχε απόλυτη ένδεια , έλλειψη κάθε βασικού αγαθού-καθαρού νερού και παπουτσιών , φαρμάκων και φαγητού , για αυτό θέριζε η τρομακτική και θανατηφόρα φυματίωση. Οι Αϊτινοί ήταν οι πιο αδικημένοι από όλους τους αδικημένους «οι απόκληροι των απόκληρων». Το μικρό χωριό Κανζ ήταν το πιο φτωχό μέρος της πιο φτωχής χώρας του δυτικού ημισφαιρίου. Στην Αϊτή, το κατά κεφαλήν εισόδημα ξεπερνά κατά τι το ένα δολάριο την ημέρα …\nΟ Φάρμερ ενσάρκωνε μια ευνοϊκότερη εναλλακτική για τους πένητες. Κάθε άρρωστος στην Αϊτή ήταν πιθανός ασθενής του Φάρμερ. Για εκείνον , η αποζημίωση ήταν εσωτερική διαύγεια . Ο Πολ Φάρμερ είχε ακλόνητη αφοσίωση στο ιατρικό και φιλανθρωπικό του έργο στους φτωχούς Αϊτινούς και απέραντη συμπόνια για τους άλλους...\nΓια τον Φάρμερ ήταν το στοίχημα να αποδείξει πως μια φτωχή χώρα μπορούσε να επιτύχει καλή δημόσια υγεία. Αν είχε τη δυνατότητα θα μπορούσε να μεταμορφώσει ιατρικά την Αϊτή στην Κούβα. Πίστευε στην Ιατρική της κοινωνικής δικαιοσύνης. Ήταν από τους ανθρώπους που ζούσαν στα άκρα και που αρνούνταν τις άνετες ζωές τους. Σαν γιατρός υπηρετούσε τους φτωχούς. Έκανε ότι περνούσε από το χέρι του προκειμένου να θεραπεύσει τον κόσμο από τη φτώχεια και την αρρώστια. Ήταν τόσο ευφυής και τόσο αφοσιωμένος στο έργο του. Προσπαθούσε να φέρει την Ιατρική σε ανθρώπους που δεν είχαν γιατρούς. Πορευόταν με την επιστήμη , αρκεί αυτή να συμπορευόταν με την φροντίδα των φτωχών.\nΟ Πολ Φάρμερ όπου και να ταξίδευε επέστρεφε πάντα στο χωριό Κανζ. Ήταν σαν ένας διαβήτης , με το ένα σκέλος να στριφογυρίζει ανά την υφήλιο και το άλλο καρφωμένο στην Αϊτή. Ήταν ο Ντοκτέ Πολ για τους κατοίκους του χωριού Κανζ. Δεν είχε το ένστικτο της κατοικίας . «Αυτό είναι τοι χωριό μου» έλεγε .Εννοούσε το Κανζ.\nΠροσπαθούσε ο Φάρμερ να ελέγξει τη φυματίωση και το AIDS στο κεντρικό οροπέδιο της Αϊτής. Ο Πολ Φάρμερ είχε μια εκκεντρική παιδική ηλικία και τα κατορθώματά του ήταν μοναδικά. Πίστευε στην πραγματική αλληλεγγύη ,αλλά στην πράξη, όχι στην θεωρία. Κάνει προσωπικές θυσίες και είναι ένας ευφυής ,ενεργητικός και ευαίσθητος ιατρός . Έκανε εύκολα φίλους και είχε φωτογραφική μνήμη. Λειτουργούσε σαν ένας άλλος Ρομπέν των Δασών. Ο Πολ Φάρμερ βίωνε την Αϊτή. Σαν κι αυτόν υπάρχουν τόσοι λίγοι στον κόσμο.\nΞεκινάει ένα επικό αγώνα που θα μας μεταφέρει από τους διαδρόμους της Ιατρικής Σχολής του Χάρβαρντ σε ένα ηλιοκαμένο οροπέδιο στην Αϊτή , από τις παραγκουπόλεις του Περού στις κρύες γκρίζες φυλακές της Μόσχας. Θέλει να αλλάξει τον κόσμο!!!\nΟ συγγραφέας Τρέισυ Κίντερ εστιάζει στο πρόσωπο του Πολ Φάρμερ, διότι πιστεύει ότι ένας άνθρωπος μπορεί να κάνει τη διαφορά σ΄ αυτόν τον κόσμο. Δεν τον θεοποιεί , είναι όμως ευγνώμων που ζει σε αυτόν τον πλανήτη.\nΟ Πολ Φάρμερ λειτούργησε τον PIH (Partness In Health) μαζί με τον Τομ Ουάιτ, τον Τζιμ Γιονγκ Κιμ, τον Φριτζ Λαφοντάν, την Οφήλια Νταλ, τη Λουν Βιόντ (γνωστή ως Τι Φιφή) , τον Τοντ Μακ Κόρμακ , τον Χον Σάουσι και δεκάδες άλλους συντελεστές.\nΟ PIH στηρίζεται σε μεγάλο βαθμό σε ιδιωτικές δωρεές και στηρίζεται κατά βάση σε έμμισθους και εκπαιδευμένους κοινοτικούς λειτουργούς υγείας , δηλαδή, σε τεχνικές που αναπτύχθηκαν κατά την πάροδο είκοσι πέντε χρόνων στην Αϊτή, από τον Πολ Φάρμερ. 128 Χώρες έχουν υιοθετήσει τη συνταγογραφία του PIH για την αντιμετώπιση των ανθεκτικών σε φάρμακα τύπων της φυματίωσης .Ο PIH όχι μόνο έδειξε στον κόσμο πως κάτι τέτοιο ήταν δυνατόν, αλλά πως επίσης επινόησε αποτελεσματικές μεθόδους να το κάνει. Θα μπορούσε να ειπωθεί δικαιολογημένα αυτό που σήμερα αποτελεί ένα τεράστιο διεθνές εγχείρημα δεν θα ήταν εφικτό χωρίς τις ευρηματικές , πεισματικές και τελικά επιτυχημένες προσπάθειες του Τζιμ Κιμ να ρίξει τις τιμές των απαραίτητων φαρμάκων.\nΟ PIH ήταν μικρός στην αρχή , τα πρώτα χρόνια της καινούργιας χιλιετίας, κι όμως δημιουργούσε ήδη ζωντανές αποδείξεις πως ασθένειες που μπορούσαν να αντιμετωπισθούν επιτυχώς στον αναπτυγμένο κόσμο μπορούσαν επίσης να αντιμετωπισθούν επιτυχώς και οικονομικά σε κάποιους από τους φτωχότερους και πιο δύσκολους χώρους που μπορούσε να φανταστεί κανείς. Αυτό ήταν το συγκινητικό για τον συγγραφέα ,να βλέπει τα τεκμήρια. Υπάρχει τεράστια διαφορά ανάμεσα στην παθητική θέαση της αθλιότητας και στη θέαση ανθρώπων που εργάζονται προκειμένου να μετριάσουν την αθλιότητα…\nΟ PIH δεν έχει όλες τις συνταγές για να εξαλείψει τη φρικτή φτώχεια και την ασθένεια που πλήττουν τις ζωές δισεκατομμυρίων ανθρώπων σήμερα. Αλλά ακόμη κι αν είχαν όλες τις απαντήσεις , δεν θα μπορούσαν να θέσουν υπό έλεγχο τις τρομερές πανδημίες του AIDS της φυματίωσης και της ελονοσίας , όχι μόνοι τους. Και βέβαια δεν θα μπορούσαν να μετριάσουν ολομόναχοι τεράστια απειλητικά προβλήματα όπως η αποψίλωση στην Αϊτή , η γενεσιουργός αιτία των πρόσφατων φονικών πλημμυρών στην περιοχή- η απόλυτη αιτία εντοπίζεται , βέβαια, αιώνες πριν, στην ίδρυση της γαλλικής αποικίας σκλάβων. Ωστόσο ο PIH έχει δείξει στον κόσμο πως ο έλεγχος ασθενειών είναι εφικτός σε απελπιστικά φτωχά μέρη .Αυτό το έχουν πετύχει κάνοντας μόνοι ό,τι είναι αναγκαίο σε πολλά διαφορετικά μέρη, στην Αϊτή , στην Αφρική , στο Περού και στις φυλακές της Σιβηρίας.\nΗ εργασία της μικρής κλινικής που έφτιαξαν ο Φάρμερ και οι φίλοι του στις αρχές της δεκαετίας του 1980 στο χωριό Κάνζ της Αϊτής έχει διευρυνθεί σε μεγάλο βαθμό από τότε (2003) που εκδόθηκε το «Βουνά πέρα απ΄τα βουνά» .Το Zanmi Lasante έχει εξελιχθεί σε ένα πολύ μεγάλο σύστημα δημόσιας υγείας και ιατροφαρμακευτικής περίθαλψης, ένα σύστημα που στέλνει περίπου εννιά χιλιάδες παιδιά στο σχολείο κάθε χρόνο κι έχει φτιάξει σχολεία εκεί όπου δεν υπήρχαν , που απασχολεί περίπου τρεις χιλιάδες Αϊτινούς , που τρέφει πολλές χιλιάδες ανθρώπων καθημερινά , που έχει κτίσει εκατοντάδες σπίτια για τους φτωχότερους των ασθενών, που καθάρισε τα αποθέματα νερού σε δεκάδες μέρη κι έχει αρχίσει τελευταίως να εγκαθιστά φίλτρα νερού στα σπίτια κάποιων ασθενών. Τώρα σε λιγότερο από μία δεκαετία οι Συνέταιροι στην Υγεία (PIH ) έχουν είτε αποκαταστήσει είτε κατασκευάσει εκ θεμελίων άλλα οκτώ νοσοκομεία και κέντρα υγείας στην Αϊτή , κι επίσης λειτουργούν κινητές κλινικές. Κάθε είδους ανθρώπινης ασθένειας αντιμετωπίζεται στις διάφορες μονάδες .Η φροντίδα εξακολουθεί να είναι πρώτης τάξεως και ουσιαστικά δωρεάν στους ασθενείς.\nΟ Πολ Φάρμερ ένιωθε περισσότερο ζωντανός όταν βοηθούσε ανθρώπους κυρίως φτωχούς. Τις ηλικιωμένες γυναίκες της αποκαλούσε «Μητέρα» και τους ηλικιωμένους άντρες «Πατέρα». Πολλοί του φέρναν δώρα. Γάλα σε πράσινο μπουκάλι με ένα καλαμποκότσαλο για καπάκι. «Bonjou, Doc mwen» -Καλημέρα ,γιατρέ μου ,του έλεγαν, με το ωραίο τους χαμόγελο, οι φτωχοί Αϊτινοί .\nΥπάρχουν πολλά που μπορούν να ειπωθούν σχετικά με την αυτοθυσία , τη μεταμέλεια ακόμη και τον οίκτο. Αυτά μας διαχωρίζουν από τις κατσαρίδες….\nΣκέφτεσαι : «Για δες, υπάρχει καλό στον κόσμο»… Όχι ως παρήγορο παράδειγμα, τουναντίον. Ως απόδειξη πως είναι δυνατόν να αγωνιστείς. Σαν βουκέντρα που κάνει τους άλλους να συνειδητοποιήσουν πως προκειμένου να μην πεθαίνουν άνθρωποι άσκοπα , οφείλει κανείς να ενεργήσει.\nΜια αϊτινή παροιμία έλεγε «Βουνά πέρα απ΄τα βουνά» για να περιγράψει την τοποθεσία του χωριού Κανζ, που ήταν ο πιο απομακρυσμένους όλους τους οικισμούς, και άλλη μία έλεγε «Οι πέτρες στο νερό δεν ξέρουν πώς νιώθουν οι πέτρες στον ήλιο».\nΟ συγγραφέας Τρέισυ Κίντερ στέλνει με το βιβλίο αυτό ένα μήνυμα σε όσους και όσες πάσχουν από σοβαρές ασθένειες, στις φτωχές χώρες του κόσμου: «όσο υπάρχει ζωή, υπάρχει ελπίδα» και «όσο υπάρχει αγώνας υπάρχει ζωή». Επίσης σε ατομικό και συλλογικό επίπεδο , πρέπει να «βγάλουμε » την ανθρώπινη φύση μας , εκείνη της αλληλεξάρτησης και της αλληλεγγύης.\nΚαι ακόμα καλύτερα : «όποιο και να είναι το ερώτημα , ο ΑΝΘΡΩΠΟΣ είναι η απάντηση!!!»(Αντρέ Μπρετόν).\nΈνα λαμπρό , θαυμάσιο, συγκινητικό , αξέχαστο και δυνατό βιβλίο, αλλά και ένα εντυπωσιακό μάθημα ζωής.


Χρήστος Μαντάς: Η ΝΔ βρίσκεται σε πραγματικό πανικό | Εφημερίδα η Εποχή\nΧρήστος Μαντάς: Η ΝΔ βρίσκεται σε πραγματικό πανικό\nΠολύ ενδιαφέρουσα, κοινοβουλευτικά και πολιτικά, η εβδομάδα που πέρασε, με αναταράξεις κομμάτων.\nΠράγματι, ήταν πολύ ενδιαφέρουσα η συζήτηση σε κοινοβουλευτικό επίπεδο και στη δημόσια σφαίρα για το νέο νόμο για την αναδοχή και την υιοθεσία. Θυμίζω, αυτή η συζήτηση ξεκίνησε με τη σιγουριά, σχεδόν, ολόκληρου του συστημικού Τύπου ότι, περίπου, καταρρέει η κυβέρνηση. Ότι μεγάλη ομάδα βουλευτών του ΣΥΡΙΖΑ θα καταψηφίσει το άρθρο 8, δηλαδή το δικαίωμα ομόφυλων ζευγαριών να έχουν τη δυνατότητα της αναδοχής κλπ. Κατέληξε στο συντριπτικό αποτέλεσμα υπέρ των δικαιωμάτων του παιδιού. Η δημόσια συζήτηση ανέδειξε ότι έχουμε σημαντικά προβλήματα ως προς το κεντρικό δικαίωμα των παιδιών «χωρίς φωνή», στη μεγάλη δυνατότητα, δηλαδή, που έχουμε στον τομέα της παιδικής προστασίας μέσω της αναδοχής και της υιοθεσίας. Αναδείχθηκε ότι αυτή η πρωτοβουλία, επιτέλους, βάζει σοβαρές βάσεις για να προσεγγίσουμε αυτό που λένε ευρύτερες, νομίζω, δυνάμεις «κανένα παιδί σε ίδρυμα». Θεσμοθετήθηκε πλέον ένα πλαίσιο για μια πολύ συστηματική δουλειά και στην προετοιμασία της εκτίμησης καταλληλότητας της οικογένειας, καθώς και η συγκρότηση του μητρώου υποψήφιων γονέων που θα υποδεχθεί το παιδί, αλλά και η μετά την υιοθεσία ή την αναδοχή συστηματική παρακολούθηση. Ο νέος νόμος προβλέπει πολλές καινοτόμες δράσεις, όπως της επαγγελματικής αναδοχής κ.ά. Αναδείχθηκε, όμως, και μια κρίσιμη διαχωριστική γραμμή ανάμεσα σε αυτούς που επιμένουν στην αξία των δικαιωμάτων για όλους και σ΄ αυτούς, που μέσα από την αναπαραγωγή στερεοτύπων, συντηρητικών ανακλαστικών κ.τ.λ., επιμένουν ότι τα δικαιώματα δεν είναι για όλους.\nΗ φοβία των κομμάτων αντανακλά κοινωνικές τάσεις ή τις υπερβαίνει κιόλας λόγω μικροπολιτικής οπτικής;\nΣτην κοινωνία υπάρχει φοβία και, ασφαλώς, αντανακλάται και στα κόμματα. Ο δεξιός λαϊκισμός που αναπτύχθηκε εδώ είναι ότι πολιτικές δυνάμεις έγιναν όμηροι αυτών των στερεοτύπων και ενώ διακηρύσσουν ότι είναι φιλελεύθερες, σκόνταψαν στο πρώτο εμπόδιο. Οι ομιλητές του ΣΥΡΙΖΑ, όπως και άλλοι, τόνισαν ότι οι πολιτικές δυνάμεις μπορούν και πρέπει να διαπαιδαγωγούν την κοινωνία, πηγαίνοντας κόντρα και σε στερεότυπα και σε φοβίες και σε εμπειρισμούς που δεν έχουν, τονίζω, καμία επιστημονική βάση.\nΚάθε φορά που τίθενται στη Βουλή παρόμοια θέματα, αξιακά, διαταράσσουν τα κόμματα. Δεν εξαιρείται και ο ΣΥΡΙΖΑ.\nΠράγματι και στον ΣΥΡΙΖΑ εκφράστηκε, με τον έναν ή τον άλλο τρόπο αυτή η κατάσταση. Νομίζω ότι λίγοι συνάδελφοι μου στην κοινοβουλευτική ομάδα έδωσαν λάθος σήμα στην κοινωνία και δεν λειτούργησαν με βάση τις συλλογικές μας αξίες. Ανεξάρτητα από τις προσωπικές απόψεις του καθενός, ευθύνη δικιά μας αυτή την περίοδο είναι να προχωράμε μπροστά, έστω και αν αυτό προσκρούει σε μια πραγματικότητα φοβική, συντηρητική κ.τ.λ. Κάποιοι δεν αντιλαμβάνονται αυτό το κρίσιμο καθήκον που έχουμε συνολικά ως κοινοβουλευτική ομάδα. Προσωπικά, δεν θέλω να πιστεύω ότι υπολόγισαν τις τάσεις του εκλογικού σώματος αναφοράς τους.\nΗ ΝΔ τρέμει τις εσωτερικές της διεργασίες\nΗ ΝΔ θεωρεί την κυβέρνηση απερχόμενη και ότι προσφεύγει σε αντιπερισπασμούς, όπως, πχ, με την κατάτμηση Αττικής και Β΄ Αθήνας.\nΗ ΝΔ μιλάει για αντιπερισπασμούς, ακόμη και σε νομοθετικές πρωτοβουλίες που αφορούν δικαιώματα. Τώρα λέει το ίδιο για ένα θεσμικό θέμα, για το οποίο υπάρχουν εκατοντάδες δηλώσεις απ’ όλες τις πολιτικές δυνάμεις για το «τέρας» που λέγεται Β΄ Αθηνών, προκειμένου να υποστηρίξει ότι δήθεν η κυβέρνηση «πετάει αλλού τη μπάλα». Σε πραγματικό πανικό βρίσκεται η ΝΔ, καθώς αντιλαμβάνεται, πλέον, ότι φθάνουμε έστω με αντιφάσεις και δυσκολίες πραγματικά στο τέλος του προγράμματος, ενώ ταυτόχρονα τρέμει τις διεργασίες στο εσωτερικό της και στον ευρύτερο χώρο της δεξιάς, οι οποίες πια, θα έλεγε κανείς, δεν «μαζεύονται» εύκολα.\nΗ ΝΔ κατηγορεί την κυβέρνηση ότι εργαλειοποιεί τον εκλογικό νόμο. Πίσω απ’ αυτό βλέπει και στόχο επίσπευσης της απλής αναλογικής.\nΈχουν υπάρξει σαφείς απαντήσεις ως προς αυτό και από τον κυβερνητικό εκπρόσωπο. Έχει απαντηθεί ότι αν υπάρξει κάποια ολοκληρωμένη κυβερνητική πρωτοβουλία για την Β’ Αθηνών, αυτή θα παρουσιαστεί επισήμως. Επιπλέον, είναι σαφές ότι είμαστε ανοιχτοί στο να ξανασυζητήσουμε την απλή αναλογική, στο βαθμό που άλλες δυνάμεις όπως, πχ, το ΚΙΝΑΛ, προστρέξουν για να εφαρμοστεί από τώρα ο νόμος. Αντίθετα, δηλαδή, από αυτό που ισχυρίζεται η ΝΔ ότι επιδιώκουμε.\nΤο ΚΙΝΑΛ αναζητά γραμμή\nΜιας και ήλθε στην κουβέντα, το ΚΙΝΑΛ βρίσκεται σε μια συνεχή αναζήτηση γραμμής. Πού το αποδίδεις;\nΕίναι απολύτως προφανές ότι αναζητά γραμμή, αλλά προς το παρόν μετεωρίζεται. Παρατηρούμε μια πολιτική δύναμη, η οποία ενώ έβαλε στην ημερήσια διάταξη το θέμα της αναθεώρησης του Συντάγματος και βρήκε αποδοχή από τον ΣΥΡΙΖΑ -και απόρριψη, στην ουσία, από τη ΝΔ-, ξαφνικά αποσύρει τη διαδικασία που η ίδια άνοιξε. Επιπλέον, η κ. Γεννηματά ζητά άμεσα εκλογές, δηλαδή μάς λέει ότι αυτή την ώρα, λίγο πριν κλείσει η τέταρτη αξιολόγηση και φθάσουμε στις 21 Ιουνίου, όπου θα κριθεί η συνολική συμφωνία, να μπούμε σε προεκλογική περίοδο. Νομίζω ότι αυτό δείχνει σύγχυση και πανικό. Προφανώς από την έλλειψη στρατηγικής, με ποια πλευρά θα πάει και ποια θ΄ αφήσει. Εννοώ αν θα πάει σε μια προοδευτική κατεύθυνση ή θα επαναλάβει το πείραμα ΝΔ – ΠΑΣΟΚ, ως φάρσα πλέον στη νέα εποχή. Εμφανίζεται, όμως, και μια ενδιαφέρουσα κινητικότητα, την οποία παρακολουθούμε να εξελίσσεται τις τελευταίες μέρες. Θυμίζω τις δηλώσεις του κ. Δανέλη, του κ. Ραγκούση, τοποθετήσεις διανοουμένων του ευρύτερου κεντρώου - σοσιαλδημοκρατικού χώρου, όπως ο πανεπιστημιακός κ. Μαραντζίδης, ο γνωστός κοινωνιολόγος Νίκος Μουζέλης, ο συνταγματολόγος κ. Σωτηρέλης κ.ά. Θα έλεγα ότι έχουν φέρει ένα βέρτιγγο στην ηγεσία του ΚΙΝΑΛ, που αντιλαμβάνεται αυτή την κατάσταση και αντανακλάται και στις όποιες εκτιμήσεις γίνονται στην εκλογική επιρροή. Η περίφημη τρίτη δύναμη που θα διεμβόλιζε το δικομματισμό κτλ, δεν κερδίζει έδαφος. Αντίθετα, συρρικνώνεται. Εμείς οφείλουμε να κρατάμε ανοιχτούς τους δίαυλους επικοινωνίας με τον ευρύτερο χώρο του Κέντρου –δεν πρέπει να περιοριζόμαστε σε μια μόνο πολιτική έκφρασή του– ο οποίος είναι κρίσιμος. Και πρέπει να πιέζουμε για τη μετατόπισή του σ’ αυτό που είναι ο φυσικός τους χώρος, τους το είπε και ο πρόεδρος των Σοσιαλιστών στο Ευρωκοινοβούλιο, τη συνεργασία με τις προοδευτικές δυνάμεις και την Αριστερά.\nΤίθεται το ερώτημα τι θα γίνει τελικά με τα ψηφισμένα μέτρα, ιδίως την περικοπή συντάξεων. Εν τω μεταξύ η ΝΔ πιέζει πολύ σ’ αυτό το θέμα και θα συνεχίσει. Πώς απαντά η κυβέρνηση;\nΝομίζω, πριν φθάσουμε να συζητάμε πώς ακριβώς θα αντιμετωπίσουμε ένα ψηφισμένο πακέτο -έχει μέτρα και αντίμετρα- έχουμε μπροστά μας κρίσιμες μέρες και ώρες, προκειμένου να φθάσουμε, 21 Ιουνίου, στην τελική συμφωνία. Όλη η προσπάθεια, ανάλογα με το ρόλο του καθενός, πρέπει να είναι στραμμένη στο να μην χαθεί ούτε ένα λεπτό προκειμένου να κλείσει κατά τον καλύτερο δυνατό τρόπο η διαπραγμάτευση, η ρύθμιση του χρέους και το καθεστώς της περιόδου «μετά». Αναμφίβολα υπάρχουν δυσκολίες και παγίδες, πράγματα που μπορούμε να επηρεάσουμε και άλλα που ξεφεύγουν από μας. Πχ, ποια θα είναι η στάση του ΔΝΤ αυτή την περίοδο θα το δούμε στη πράξη. Όσοι βιάζονται να μιλήσουν για το πακέτο μέτρων 2019 – 2020 ξεχνούν και τα ψηφισμένα αντίμετρα, αλλά και ότι αυτά ήταν συμβιβασμοί για να μείνει το ΔΝΤ. Διότι η στάση και η παρουσία ή απουσία του ΔΝΤ θα επηρεάσει σημαντικά το πώς ακριβώς θα χειριστούμε αυτό το θέμα. Βεβαίως, στην ώρα του, νομίζω, όχι εν είδει κλεισίματος του ματιού και υπόσχεσης, αλλά πολύ καθαρά και με ειλικρίνεια απέναντι στο λαό, ανάλογα και με την πορεία της οικονομίας, να αναζητήσουμε, στον κατάλληλο χρόνο, τη διαδικασία επανεξέτασης πλευρών των δεσμεύσεών μας. Η ΝΔ ξεδιπλώνει μια στρατηγική να μιλά καθημερινά για το κόψιμο των συντάξεων, χωρίς να λέει τι θα κάνει η ίδια ή τι θα έκανε αν ήταν κυβέρνηση με ένα τέτοιο δεδομένο. Το κάνει αυτό όχι για να επαναφέρει τις συντάξεις, αν αναλάβει κυβερνητική ευθύνη, αλλά για να κρύψει την τρομακτική περικοπή των συνταξιουχικών δικαιωμάτων και την αποδιοργάνωση του δημόσιου ασφαλιστικού συστήματος επί των ημερών της με σχέδιο τη μαζική στροφή στην ιδιωτική ασφάλιση. Το ότι έχουμε σήμερα ένα δημόσιο σύστημα με ενιαίους κανόνες και για πρώτη φορά πλεονασματικούς προϋπολογισμούς, είναι μια σταθερά που δεν μπορεί να αμφισβητηθεί.


ΚΩΝΣΤΑΝΤΙΝΟΥΠΟΛΗ …Η ΠΟΛΗ ΜΑΣ - Triklopodia\nΑΡΘΡΟΓΡΑΦΟΙ. ΠΑΝΑΓΙΩΤΗΣ ΑΠΟΣΤΟΛΟΥ. - 29 Μαΐ 2018 - 18:15\nτης “Ελλήνων Πολιτείας” egerssi@otenet.gr www.egerssi.gr\nΗ Πόλη του Βυζαντίου, η Πόλη μας, που ξυπνά και ικανοποιεί τις αισθήσεις μας, η Πόλη που πάντοτε μας σαγηνεύει. Η Αυτοκρατόρισσα Κωνσταντινούπολη που γεννήθηκε επί Μεγάλου Κωνσταντίνου στο\nπλαίσιο των σχεδίων του για την ανανέωση της Ρωμαϊκής Αυτοκρατορίας και έμελλε να γίνει η Βασιλεύουσα των Ελλήνων. Η δικιά μας Πόλη, με τις γειτονιές του Πέρα, που ακόμα ακούς Ελληνικά, το Ζάππειο Παρθεναγωγείο, το Ζωγράφειο Γυμνάσιο, τους επτά λόφους, τις ακτές του Βοσπόρου, την Αγιά Σοφιά.\nΚαι αφού η απόφαση επάρθη και αγαλλιάζει η καρδιά του, με αγέρωχο ύφος αγκαλιάζει έναν-έναν τους στρατιώτες του, ζητώντας ταυτόχρονα συγγνώμη και\nμεταλαμβάνει των Αχράντων Μυστηρίων. Είναι έτοιμος πλέον απέναντι Θεού και ανθρώπων για την τελειωτική μάχη.\nΟΙ ΣΚΟΠΙΑΝΟΙ ΛΕΕΙ ΑΙΣΘΑΝΟΝΤΑΙ ΜΑΚΕΔΟΝΕΣ.. ΣΙΓΑ ΔΑΚΡΥΣΑ.. ΚΑΙ ΟΙ ΤΡΑΒΕΣΤΙ ΑΙΣΘΑΝΟΝΤΑΙ ΓΥΝΑΙΚΕΣ ΑΛΛΑ ΔΕΝ ΕΙΝΑΙ…


Homo Informaticus – Σελίδα 105 – Ο άνθρωπος στην εποχή της πληροφορίας\nΤην Μεγάλη Τρίτη 23 Απριλίου 2019, στο The Cube Athens (Αιόλου 73, Αθήνα) από τις 18:00 – 19:30 θα πραγματοποιηθεί η 9η συνάντηση PyData Athens με τον Επιστήμονα Δεδομένων, επικεφαλή στη Cognitiv+ και υποψήφιο διδάκτορα …\nMozilla Greek community\nΑπό την ιστοσελίδα Τακτική και Ζάρι, ενημερωνόμαστε για το παιχνίδι: Αλέξιος 1113 μ.Χ. Πρόκειται για ένα απλό, αλλά συνάμα καθόλου απλοϊκό παιχνίδι τύπου εκστρατείας με θέμα τις συγκρούσεις των Βυζαντινών και των Σελτζούκων Τούρκων κατά την περίοδο της Α’ Σταυροφορίας. Επισκεφθείτε το σύνδεσμο για περισσότερες πληροφορίες σχετικά με το ιστορικό υπόβαθρο του παιχνιδιού, ιστορικό υλικό αναφοράς (Αλεξιάδα), πληροφορίες και σύνδεσμο για το σύστημα κανόνων του παιχνιδιού (Ironbow), τον τρόπο διεξαγωγής του παιχνιδιού (μέσω ηλεκτρονικού ταχυδρομείου με ανταλλαγή μηνυμάτων σε επίπεδο στρατηγικής και προαιρετικά δια ζώσης, ως πολεμικού παιχνιδιού με μινιατούρες για το επιχειρησιακό επίπεδο). Επικοινωνήστε με το Δημήτριο Γκαγκάνη, για συμμετοχή και περισσότερες λεπτομέρειες.\nΗ Ευρωπαϊκή Υπηρεσία Διαστήματος (ESA) και το Ίδρυμα Raspberry Pi συνδιοργανώνουν τη νέα πρόκληση Astro Pi.\nΟι διαστημικοί δόκιμοι θα έχουν μία νέα ευκαιρία για να γράψουν προγραμματιστικό κώδικα για τον Ed και τον Izzy, τις δύο μονάδες Astro Pi, που ήδη βρίσκονται στο Διεθνή Διαστημικό Σταθμό (ISS). Για αυτήν τη δοκιμασία μαθητές από τη Γαλλία, την Ισπανία, τη Γερμανία και άλλες Ευρωπαϊκές χώρες με εκπροσώπηση στην ESA, θα συμπληρώσουν τους ήδη μετέχοντες Βρετανούς μαθητές.\nΑυτή τη φορά, ο αστροναύτης της ESA, o Γάλλος Thomas Pesquet θα εκτελέσει τον κώδικα στον Ed και τον Izzy. Ο Thomas είναι έτοιμος για την εκτόξευση που θα τον στείλει στο διάστημα τον Νοέμβριο του 2016. Θα βρίσκεται στο Διεθνή Διαστημικό Σταθμό για το επόμενο εξάμηνο ως μηχανικός πτήσεων για τις αποστολές 50 και 51.\nΣτο μήνυμα που ακολουθεί ο αστροναύτης πραγματοποιεί τον απολογισμό της επιτυχημένης παραμονής του Βρετανού Tim Peake και απευθύνει τη δική του πρόκληση – πρόσκληση:\nΣυναρπαστικά επιστημονικά πειράματα μπορούν να διενεργηθούν με τα Astro Pis. Είμαι πολύ ευτυχισμένος που σας προσκαλώ στο Μαθητικό Διαγωνισμό των Astro Pi. Σας προκαλώ να λάβετε μέρος στον προγραμματιστικό διαγωνισμό, βάσει της θεματολογίας της αποστολής. Αρχικά θα υποβάλετε μια πρόταση και ένα σχέδιο πειράματος. Αν αυτό περάσει στην επόμενη φάση του διαγωνισμού, μπορεί να έχετε την ευκαιρία να προγραμματίσετε τον αντίστοιχο κώδικα, ο οποίος θα εκτελεστεί από ένα από τα Astro Pis του ISS. Διασκεδάστε μαθαίνοντας. Ανυπομονώ να δω τον κώδικα που θα γράψετε. Εις το επανιδείν!\nΠηγή: ελεύθερη απόδοση από το The MagPi, τεύχος 51 (σελ. 6,7)\nΚαθώς οι προθεσμίες της πρώτης φάσης εκπνέουν (13 Νοεμβρίου 2016), εστιάζουμε στις ακόλουθες συμβουλές, λεπτομέρειες και υλικό της πρώτης φάσης:\nΠρότυπο περιγραφής πειράματος 1ου Πανευρωπαϊκού Μαθητικού Διαγωνισμού Astro Pi 2016. (πρέπει να συμπληρωθεί στα Αγγλικά όπως και η εγγραφή).\nΙστοσελίδα 1ου διαγωνισμού στη Μ. Βρετανία, υπό τον αστροναύτη Tim Peake, ώστε να λάβετε ιδέες και εμπνεύσεις από τις προηγούμενες συμμετοχές μαθητών.\nΕνημερωτικό φυλλάδιο για τους αισθητήρες που φέρει η κάρτα επέκτασης Sense HAT, των AstroPis Ed και Izzy, ώστε να ξέρετε ποια είναι τα εφόδια, τα όργανα και οι δυνατότητες του υλικού που θα εκτελέσει τα πειράματα.\nΔιαδικτυακός προσομοιωτής του Sense HAT, όπου μπορείτε να δοκιμάσετε τον κώδικα που γράψατε σε γλώσσα Python.\nΜέχρι και την 13η Νοεμβρίου 2016, πρέπει να σχηματίσετε μια ομάδα μαθητών, να βρείτε έναν εκπαιδευτικό που θα σας καθοδηγήσει, να περιγράψετε το πείραμα που φαντάζεστε, να συμπληρώσετε το πρότυπο περιγραφής πειράματος και να δηλώσετε συμμετοχή. Ανάλογα με το ενδιαφέρον θα ακολουθήσουν και άλλες πιο εξειδικευμένες ανακοινώσεις. Ακολούθως μπορείτε να βρείτε το κείμενο με την πλήρη πρόσκληση από την ESA.\nΑυτό το άρθρο (1ος Πανευρωπαϊκός Μαθητικός Διαγωνισμός Astro Pi 2016) του περιοδικού MagPi, τεύχος 51, σε προσαρμογή του Δρίτσα Δημητρίου Αδαμαντίου χορηγείται με άδεια Creative Commons Αναφορά Δημιουργού – Μη Εμπορική Χρήση – Παρόμοια Διανομή 4.0 Διεθνές .\nΤα παλιά τα χρόνια, τότε που έκοβες το σκοτάδι με το μαχαίρι, όταν νύχτωνε, μαγεύονταν οι άνθρωποι από το θέαμα του έναστρου ουρανού.\nΜη μπορώντας να εξηγήσουν αυτό το θαύμα, κατέφευγαν στους ιερείς, για να λάβουν μιαν απάντηση. Από τότε έχουν περάσει μερικές χιλιάδες χρόνια και η γοητεία της σκοτεινής μαυρίλας με τις σκόρπιες σπίθες μέσα της, συνεχίζει να συνεπαίρνει τους ανθρώπους.\nΣτη σημερινή επιστημονική εποχή, έχουμε αφήσει πίσω μας τους σκοτωμούς και τα μαρτύρια που υποβάλλονταν οι αρχαίοι επιστήμονες. Τα αφήσαμε πίσω; Χμ! Αμφιβάλλω… Τουλάχιστον όμως οι επιστήμονες δεν αλληλοσφάζονται μεταξύ τους.\nΘα παρακολουθήσουμε την αγωνιώδη προσπάθεια του ανθρώπου να κατανοήσει τον κόσμο που τον περιβάλλει, μέσω της Αστρονομίας. Θα γνωρίσουμε μάρτυρες της Αστρονομίας. Θα μάθουμε τι πρέσβευαν οι αρχαίοι Αστρονόμοι και τι πρεσβεύουν οι σημερινοί. Κι ας ελπίσουμε, ότι ο Κεμάλ του Γκάτσου και του Χατζηδάκη, θα γίνει μια κακιά μακρινή ανάμνηση.\nΚι ας θυμόμαστε, ότι η εξήγηση του ουράνιου τόξου δεν αφαιρεί τίποτα απ’ την ομορφιά του.\nΠηγή: Όμιλος Φίλων Αστρονομίας\nΕισηγητής ο άξιος και πολυμαθής Θεόδωρος Ορφανίδης.\nΣάββατο 5 Νοεμβρίου στις 6 το απόγευμα στα γραφεία του Ομίλου Φίλων Αστρονομίας, Αλεξανδρείας 113, Θεσσαλονίκη.\nΙδιαίτερα τα κορίτσια θα μείνουν ευχαριστημένα που μια από τις παιγνιώδεις δραστηριότητες της Ώρας του Κώδικα, το Ψυχρά και Ανάποδα (Frozen), που είναι διαθέσιμη και στα Ελληνικά, εμπλέκει τις ηρωίδες Έλσα και Άννα, της πετυχημένης ταινίας κινουμένων σχεδίων Ψυχρά και Ανάποδα. Υλοποιημένη πάνω στο λογισμικό Blockly, προσφέρει 20 προγραμματιστικές προκλήσεις, σε μια προσέγγιση παρόμοια με της γλώσσας προγραμματισμού Logo.Η μικρή-ός παίκτρια-ης δίνει εντολές είτε στην Άννα είτε στην Έλσα, που τις μεταφράζει και τις εκτελεί σχεδιάζοντας αντίστοιχα σχέδια στον πάγο, κάνοντας πατινάζ με τα παγοπέδιλά τους. Παρακολουθήστε το ακόλουθο επεξηγηματικό βίντεο και ετοιμαστείτε να παίξετε το εκπαιδευτικό παιχνίδι της Ώρας του Κώδικα: Ψυχρά και Ανάποδα.\nΏρα του Κώδικα: Καλλιτέχνης\nΟ Καλλιτέχνης είναι μία ακόμη από τις πρώτες παιγνιώδεις δραστηριότητες της Ώρας του Κώδικα, που είναι διαθέσιμη και στα Ελληνικά. Υλοποιημένη πάνω στο λογισμικό Blockly, προσφέρει 10 προγραμματιστικές προκλήσεις, σε μια προσέγγιση παρόμοια με της γλώσσας προγραμματισμού Logo. Ο παίκτης δίνει εντολές στον καλλιτέχνη που τις μεταφράζει σε απλά ή περίτεχνα σχέδια. Στην Γκαλερί του Καλλιτέχνη μπορείτε να βρείτε στιγμιότυπα από τις δημιουργίες άλλων παικτών που έπαιξαν το παιχνίδι.\nΔιαθέσιμο δωρεάν σε ηλεκτρονική μορφή το 51ο τεύχος (Νοεμβρίου 2016) του The MagPi, του επίσημου περιοδικού της κοινότητας του Raspberry Pi.\nΓεμάτο πλούσια ύλη και πολυποίκιλα άρθρα και το 51ο τεύχος, που αντανακλά τη ζωντάνια και το σφρίγος της διεθνούς κοινότητας των δημιουργών με Raspberry Pi.\nΜε τους διαγωνισμούς ρομποτικής, όχι μόνο φοιτητών αλλά και μαθητών να είναι πραγματικότητα και στη χώρα μας, άκρως ενδιαφέρον θα φανεί σε αρχάριους αλλά και προχωρημένους το πολυσέλιδο θέμα (σελ. 14 – 29) γύρω από την κατασκευή ενός ρομπότ και της προετοιμασίας γύρω από τις συνήθεις προκλήσεις αυτών των διαγωνισμών. Ξεχωρίζει επίσης ένα αφιέρωμα σε εύκολα θεματικά έργα σχετικά με την επέτειο του Halloween. Από τα εκπαιδευτικά μαθήματα ξεχωρίζω το εισαγωγικό γύρω από το Noobs (New Out Of Box Software) για την εγκατάσταση και άλλων λειτουργικών συστημάτων στο Raspberry Pi πέρα από το Raspbian, όπως και το βασικό λογισμικό ρυθμίσεων του λειτουργικού.\nΤέλος, μην ξεχνάτε το πρώτο πανευρωπαϊκό κάλεσμα της Ευρωπαϊκής Υπηρεσίας Διαστήματος (ESA) για το Astro Pi. Για τον διαγωνισμό θα ακολουθήσουν αναλυτικότερα άρθρα από το παρόν ιστολόγιο με σκοπό να καθοδηγήσουν και να βοηθήσουν τους ενδιαφερόμενους.\nAngry Birds, Plants vs Zombies, Ice Age: Κλασσικός Λαβύρινθος της Ώρας του Κώδικα\nΚλασσικός Λαβύρινθος Ώρας του Κώδικα: Angry Birds\nΠρόκειται για τον Κλασσικό Λαβύρινθο, την εμβληματική παιγνιώδη προγραμματιστική δραστηριότητα, της Ώρας του Κώδικα, που βασισμένη στο λογισμικό Blockly, από το 2013 έχει προσφέρει χιλιάδες ώρες διασκέδασης και εισαγωγής στον προγραμματισμό σε μικρά και μεγάλα παιδιά. Με ήρωες τα Angry Birds εναντίον των κακών γουρουνιών στις πρώτες δέκα πίστες, Plants vs Zombies στα επίπεδα 11-15 και τον Scrat από την Εποχή των Παγετώνων, που απελπισμένος κυνηγά το βελανίδι του στους τελευταίους 5 γρίφους, ο κλασσικός λαβύρινθος συστήνεται και από την Ευρωπαϊκή Εβδομάδα Προγραμματισμού και αποτελεί σταθερή αξία τα τελευταία χρόνια.\nΔείτε το εισαγωγικό βίντεο που ακολουθεί και αν δεν έχετε τερματίσει τον κλασσικό λαβύρινθο και είστε παιδί ή νοιώθετε ακόμη ένα και ψήνεστε να μάθετε προγραμματισμό μην παραλείψετε να παίξετε στον Κλασσικό Λαβύρινθο.\nAngry Birds, Blockly, Ice Age, Plants vs Zombies, Scrat\nΔιαθέσιμο δωρεάν σε ηλεκτρονική μορφή το 50ο τεύχος (Οκτωβρίου 2016) του The MagPi, του επίσημου περιοδικού της κοινότητας του Raspberry Pi.\nΣε αυτό το επετειακό 50 τεύχος, παρουσιάζονται σε ένα εκτενές αφιέρωμα, οι 50 κορυφαίες και δημοφιλέστερες δημιουργίες μελών της κοινότητας του Raspberry Pi. Από την υπόλοιπη θεματολογία του τεύχους ξεχωρίζει το εισαγωγικό αφιέρωμα στο PIXEL, το νέο γραφικό περιβάλλον διεπαφής του λειτουργικού Raspbian και ένα εκτενές αφιέρωμα σε εναλλακτικές εκκινήσεις (boot) του μικροϋπολογιστή μέσω USB και τοπικού δικτύου Ethernet.\nΑπό τα εκπαιδευτικά εγχειρίδια του τεύχους θα ξεχώριζα το Etcher (ένα εύχρηστο λογισμικό εγγραφής image files λειτουργικών συστημάτων, όπως του Raspbian σε micro SD κάρτες μνήμης (που είναι συμβατές με το Raspberry Pi) και το project δημιουργίας μιας χαμηλού κόστους κάμερας τύπου Go Pro.


Η Cd Project Red θα ξεκινήσει την παραγωγή του νέου Witcher και Cyberpunk το 2022. / News | Tecvirus\nΗ Cd Project Red θα ξεκινήσει την παραγωγή του νέου Witcher και Cyberpunk το 2022.\nPublished on 29 November 2021 at 07:38\nΤην Πέμπτη, ο Adam Kiciński παραχώρησε συνέντευξη στο Πολωνικό Rzeczpospolita. Ο πρόεδρος της CD Projekt RED μίλησε για τα επερχόμενα έργα του στούντιο. Και είναι θέμα χρόνου είναι να ξεκινήσουνε με δύο μεγάλα νέα παιχνίδια στους κόσμους των Witcher και Cyberpunk. .\nΑυτή τη στιγμή εστιάζουμε στα δύο franchises μας. Και τα δύο έχουν τεράστιες δυνατότητες. Έτσι, ένας από τους στρατηγικούς μας στόχους είναι να αρχίσουμε να εργαζόμαστε παράλληλα σε έργα AAA που ανήκουν στις IPs μας. Το σχεδιάζουμε για του χρόνου.\nΤα αρχικά έργα καθυστέρησαν\nΑπό την πλευρά του Witcher οι πληροφορίες δεν προκαλούν έκπληξη. Η CD Projekt RED είχε ήδη μοιραστεί πέρυσι, την πρόθεσή του να δημιουργήσει ένα νέο μεγάλο επεισόδιο για το έπος. Εκείνη την εποχή, το στούντιο ήθελε να ξεκινήσει την ανάπτυξη αμέσως μετά την κυκλοφορία του Cyberpunk 2077. Στη συνέχεια, τρεις ομάδες έπρεπε να μοιραστούν τη δουλειά. Το πρώτο ήταν να συνεχίσει τη δυναμική του προσφέροντας πρόσθετο περιεχόμενο για το φουτουριστικό FPS. Το δεύτερο θα ήταν υπεύθυνο για την ανάπτυξη του multiplayer. Το τελευταίο ήταν να ξεκινήσει το νέο παιχνίδι του σύμπαντος του Witcher.\nΑλλά από τότε το ημερολόγιο του στούντιο έχει ανατραπεί σημαντικά. Η τελευταία προσθήκη στην πολωνική εταιρεία έφτασε σε μια κατάσταση που απαιτούσε υπερβολικά πολλή δουλειά για να γίνουν διορθώσεις και βελτιώσεις. Η Cd Projekt RED έπρεπε να επανεξετάσει τις προτεραιότητές της και να διαθέσει περισσότερο προσωπικό στο Cyberpunk 2077 μετά την κυκλοφορία του. Επιπλέον, αυτό καθώς και το The Witcher III: Wild Hunt, πρόκειται να φτάσουν σε εκδόσεις αφιερωμένες στο Xbox Series X|S και το Playstation 5 στις αρχές του 2022 .\nΥπό αυτές τις συνθήκες το στούντιο έπρεπε να καθυστερήσει τα έργα του. Ωστόσο μπορεί να θεωρηθεί ότι το πρόσθετο περιεχόμενο και το multiplayer που υποσχέθηκαν για το Cyberpunk 2077 θα ενσωματωθούν στην τελική έκδοση του τίτλου. Εκτός εάν η CD Projekt RED αποφάσισε απλώς να τα εγκαταλείψει. Αλλά μέχρι στιγμής δεν έχει προκύψει επιβεβαίωση ή διάψευση σχετικά με αυτό.\nΠράσινο φως για το The Witcher\nΩς εκ τούτου, η δύσκολη περίοδος γύρω από την έναρξη και την ολοκλήρωση του Cyberpunk 2077 φτάνει στο τέλος της. Οι ομάδες που είναι επιφορτισμένες με τη μεταφορά του The Witcher III στις νέες κονσόλες θα το κυκλοφορήσουν επίσης πολύ σύντομα. Ως εκ τούτου, ο προγραμματιστής θα είναι σε θέση να διαθέσει το προσωπικό θέλει για να δημιουργήσει αυτό το νέο κεφάλαιο.\nΑυτό δεν θα είναι συνέχεια των περιπετειών του Geralt of Rivia και δεν θα ονομάζεται "The Witcher IV". Οι επίμονες φήμες αναφέρουν για ένα ταξίδι που θα επικεντρώνεται στο χαρακτήρα της Ciri. Αλλά θα μπορούσε επίσης να είναι ένα prequel ή ένα spin-off.\nΤο 2020, ο Adam Kiciński ανέφερε για αυτό το νέο παιχνίδι για μια πιθανή κυκλοφορία το 2024 κοινώς σε λιγότερο από τρία χρόνια από τώρα. Η ανάπτυξη λογικά θα ξεκινήσει σε λίγους μήνες, οπότε αυτό φαίνεται πολύ απίθανο. Ως εκ τούτου, το στούντιο θα πρέπει να ανακοινώσει λογικά, μια νέα ημερομηνία κυκλοφορίας πιο μακρινή. Θα ήταν ποιο ασφαλές να δώσει στον εαυτό της τον απαραίτητο χρόνο για μια ήρεμη και ποιοτική παραγωγή. Θέλουμε να πιστεύουμε πως έχει μάθει το μάθημά της.\nΗ υπόθεση του Cyberpunk\nΠράγματι, το Cyberpunk 2077 λειτουργεί τώρα σαν δικαστήριο καλώς ή κακώς. Το FPS είχε τη δυνατότητα να γίνει αναφορά στα βιντεοπαιχνίδια πολύ νωρίς. Η τεχνική υπόσχεση ήταν απαράμιλλη, το σύμπαν ελκυστικό όσο δεν πάει, η Night City καθηλωτική όπως κανείς δεν την είχε δει ποτέ. Το Xbox Series X|S και το Playstation 5 προσγειώθηκαν στα τέλη του 2020, λίγο πριν από την άφιξη του τίτλου. Στη συνέχεια το κοινό είδε το παιχνίδι που θα επέτρεπε να παρατηρήσει τις πλήρης δυνατότητων των νέων μηχανών.\nΑλλά τα τεχνικά προβλήματα επισκίασαν το φιλόδοξο γεγονός. Η απόδοση των γραφικών ηταν κάτω από το αναμενόμενο επίπεδο, ειδικά στα γερασμένα Xbox One και Playstation 4 καθώς και τα επαναλαμβανόμενα σφάλματα προκάλεσαν την γκρίνια της κοινότητας. Επίσης η η επικοινωνία του στούντιο δεν βοήθησε στο να ηρεμήσει ο κόσμος.\nΑπό την άποψη αυτή, είναι θεμιτό να αναρωτηθούμε αν η ομιλία του Adam Kiciński σχετικά με ένα νέο κεφάλαιο δεν είναι πρόωρο. Πράγματι το κοινό θα μπορούσε να του δώσει μια μικτή υποδοχή και η ανακοίνωση ενός δεύτερου παιχνιδιού μπορεί να θεωρηθεί ως μια προσπάθεια να αποσπάσει την προσοχή της κοινότητας.\nΤα διπλά ή τίποτα!\nΩστόσο, ο Adam Kiciński σήμερα τοποθετεί με βεβαιότητα την αρχή της ανάπτυξης δύο τίτλων τόσο φιλόδοξων όσο και των αντίστοιχων προκατόχων τους Για πρώτη φορά, το στούντιο θα παράγει δύο μεγάλα παιχνίδια ταυτόχρονα. Ως εκ τούτου, θα κριθεί ακόμη περισσότερο.\nΤο Cyberpunk 2077 εμφανίστηκε για πρώτη φορά το 2013, για να φτάσει στις κονσόλες μας το 2020. Μια δημιουργία επτά ετών και ακόμα περισσότερο αν μετρήσουμε το έργο που το στούντιο έπρεπε να καταναλώσει για να διορθώσει την κακή κυκλοφορία του. Συνεπώς, δεν πρέπει να ελπίζουμε να δούμε τον διάδοχό του να φτάνει νωρίς.\nΑυτό μοιάζει με ένα νέο στοίχημα από την πλευρά του Kiciński, που πρέπει να ξεπεράσει για να επανασυνδεθεί με την κοινότητα. Η CD Projekt RED εδώ και πολύ καιρό έχει την συνήθεια να ανοίγετε στο κοινό της πολύ νωρίς για μια τρέχουσα/μελλοντική παραγωγή. Αυτός είναι ένας ιδιαίτερα αποτελεσματικός τρόπος για να αυξηθούν οι ελπίδες. Αλλά αυτό έχει ήδη γυρίσει μπούμερανγκ στο στούντιο και, ως εκ τούτου, ελπίζουμε ότι θα είναι τώρα σε θέση να ελιχθεί πιο επιδέξια.\nΗ ποιότητα των επερχόμενων εκδόσεων του Cyberpunk 2077 και του The Witcher III θα είναι μια πρώτη ένδειξη για την πιθανή επιτυχία αυτής της πρόκλησης. Και όταν φτάσουν, τα παιχνίδια που αναφέρθηκαν αυτή την εβδομάδα θα σφραγίσουν για άλλη μια φορά έναν ισχυρό δεσμό μεταξύ του προγραμματιστή και του κοινού. Με τα δύο έργα στα σκαριά η CD Projekt RED φαίνεται να παίζει κυριολεκτικά το μέλλον της!\n« Previous Kojima Productions: Ο Kojima tease-αρει νέο έργο Η Dimensional Ink θα αναπτύξει ένα MMORPG γύρω από το Σύμπαν της Marvel. Next »


13 Φεβρουαρίου ΠΑΓΚΟΣΜΙΑ ΗΜΕΡΑ ΡΑΔΙΟΦΩΝΟΥ – ΠΙΕΡΙΚΟΣ ΠΑΡΑΤΗΡΗΤΗΣ\n13 Φεβρουαρίου ΠΑΓΚΟΣΜΙΑ ΗΜΕΡΑ ΡΑΔΙΟΦΩΝΟΥ\nΝικηφόρος Γκόλτσιος\t 13 Φεβρουαρίου, 2021\t Σχολιάστε\nΗ 13η Φεβρουαρίου, με απόφαση της UNESCO και μετά από πρόταση της Ισπανικής Ακαδημίας Ραδιοφώνου που υποβλήθηκε στις 29 Σεπτεμβρίου 2011, καθιερώθηκε ως η ΠΑΓΚΟΣΜΙΑ ΗΜΕΡΑ ΡΑΔΙΟΦΩΝΟΥ. Η δέκατη τρίτη ημέρα του δεύτερου χρονολογικά μήνα του χρόνου, επιλέχθηκε λόγω που το έτος 1946 πρωτολειτούργησε το ραδιόφωνο του ΟΗΕ.\nΗ ΙΣΤΟΡΙΚΗ ΤΟΥ ΔΙΑΔΡΟΜΗ\nΟ Ιταλός Νομπελίστας εφευρέτης, Γουλιέλμο Μαρκόνι, ο οποίος θεωρείται ως «πατέρας του ραδιοφώνου» αλλά και δημιουργός των εκπομπών ραδιοκυμάτων, μαζί με τον επίσης Γάλλο εφευρέτη, Εντουάρντο Μπράνλι, στο τέλος του δεκάτου ενάτου αιώνα πειραματίζονται στη μετάδοση σημάτων (σκιρτήματα) χωρίς τη βοήθεια σύρματος.\nΛίγα χρόνια μετά, στις αρχές του εικοστού αιώνα, ο καθηγητής Φυσικής του Πανεπιστημίου Αθηνών, Τιμολέων Αργυρόπουλος, γνωστοποιεί τις δυνατότητες «του θαύματος της άνευ συρμάτων επικοινωνίαν», ενώ ο σκαπανέας και παθιασμένος εραστής της ραδιοφωνικής ιδέας, ο επιμελητής του Πανεπιστημίου, Γεώργιος Πετρόπουλος, δραστηριοποιείται σε σειρά πειραματικών εκπομπών, μικρής βέβαια εμβέλειας.\nΑπό εκεί και πέρα πολλοί ασχολήθηκαν με το θέμα δημιουργώντας μάλιστα και σύλλογο με την ονομασία «Όμιλος Φίλων Ασυρμάτου».\nΤο έτος 1928 στο πλαίσιο της Διεθνούς Έκθεσης Θεσσαλονίκης, ο Χρήστος Τσιγγιρίδης πρωτολειτουργεί Ραδιοφωνικό Σταθμό. Αυτή η χρονολογία καθιερώθηκε ως η αφετηρία της ραδιοφωνίας στην Ελλάδα καθώς και στα Βαλκάνια. Με αφορμή αυτό το γεγονός, η εφημερίδα «Νέα Αλήθεια» στο φύλλο της 10ης Οκτωβρίου 1928, έγραψε: «Εκείνα τα μεγάφωνα που ετοποθετήθησαν εις την Έκθεσιν υπό του κυρίου Τσιγγιρίδου, είναι πραγματικώς ωραία πράγματα. Και όταν μεταδίδουν τον ήχον της μουσικής ή της ρεκλάμας προς τα τέσσερα σημεία είναι, σαν να φωνάζουν εις την Δημοτικήν αρχήν ότι πρέπει να αγοράση μερικά από αυτά και να τα τοποθετήση εις τας πλατείας της πόλεως.»\nΤο 1945 ιδρύεται το Εθνικό Ίδρυμα Ραδιοφωνίας (ΕΙΡ-Ραδιοθάλαμοι Ζαππείου) προπομπός της ΕΡΤ. Για να φθάσουμε στο 1987 όπου το ραδιόφωνο απογαλακτίζεται από τον κρατικό έλεγχο και ανατέλλει στην Ελλάδα η ελεύθερη ραδιοφωνία. Πληθώρα ραδιοσταθμών ανά την επικράτεια.\nΤο προϊόν αυτό όπως η ίδια η ζωή εξελίχθηκε , βελτιώθηκε και αγκαλιάστηκε από το κοινό σε παγκόσμιο επίπεδο.\nΟ Γ. ΓΡΑΜΜΑΤΕΑΣ ΤΟΥ ΟΗΕ\nΧαρακτηριστικά ο Γενικός Γραμματέας του ΟΗΕ, Αντόνιο Γκουτέρες, δήλωσε με αφορμή την ΠΑΓΚΟΣΜΙΑ ΗΜΕΡΑ ΡΑΔΙΟΦΩΝΟΥ: «Το ραδιόφωνο είναι ένα ισχυρό εργαλείο. Ακόμη και στον σημερινό κόσμο των ψηφιακών επικοινωνιών, το ραδιόφωνο φτάνει σε περισσότερους ανθρώπους από οποιαδήποτε άλλη πλατφόρμα Mέσων Mαζικής Eπικοινωνίας.\nΠαρέχει ζωτικής σημασίας πληροφορίες και ευαισθητοποιεί για σημαντικά θέματα.\nΚαι είναι μια προσωπική, διαδραστική πλατφόρμα όπου οι άνθρωποι μπορούν να εκφράσουν τις απόψεις τους, τις ανησυχίες τους και τα παράπονά τους.\nΤο ραδιόφωνο μπορεί να δημιουργήσει μια κοινότητα.\nΓια τα Ηνωμένα Έθνη, ειδικά για τις ειρηνευτικές επιχειρήσεις, το ραδιόφωνο είναι ένας ζωτικής σημαίας τρόπος ενημέρωσης, επανένταξης και ενδυνάμωσης των ανθρώπων που έχουν πληγεί από τον πόλεμο.\nΣε αυτήν την Παγκόσμια Ημέρα Ραδιοφώνου, ας αναγνωρίσουμε τη δύναμη του ραδιοφώνου για την προώθηση του διαλόγου, της ανοχής και της ειρήνης.»\nΑξίζει επίσης να σταθούμε στα όσα επισημαίνει στο βιβλίο του «Η γλώσσα του ραδιοφώνου» ο καθηγητής φιλολογίας και επικοινωνίας στο Πολυτεχνείο του Σάντερλαντ, Άντριου Κρισέλ, ότι: «Το μέσο αυτό είναι ένα τυφλό μέσο επικοινωνίας. Αλλά και ένα πραγματικό θαυματουργό παιχνίδι. Οι κώδικες του είναι ακουστικοί, αποτελούμενοι από ομιλία, μουσική, ήχους και σιωπές.»\nΗ ΠΡΟΣΩΠΙΚΗ ΜΟΥ ΣΧΕΣΗ\nΕυτύχησα στην καριέρα μου να ζήσω τη γοητεία των ερτζιανών από τις αρχές του ’80 ως ανταποκριτής ειδήσεων της ΕΡΤ και παράλληλα αργότερα με τη συνεργασία μου με το Δημοτικό Ραδιόφωνο Κατερίνης, το πρώτο στην Ελλάδα. Μοναδική εμπειρία. Ενθυμούμενος τα λόγια των πρωτοπόρων δημοσιογράφων της ΕΡΤ που στα αντίστοιχα σεμινάρια, μας επισήμαιναν: «Μεταδίδοντας, προσπαθήστε να δίνεται στον ακροατή μέσω του λόγου και των ήχων, εικόνα.» Αυτό είναι το ραδιόφωνο.\nΧρόνια πολλά στον αγαπημένο μου … άνθρωπο δίχως πρόσωπο, το ραδιόφωνο.\nΜατωμένα ράσα του ’21 στην Πιερία & στην Ελλάδα


Παρασκήνια: «Εφυγε» ο ηθοποιός Θάνος Κανέλλης\n«Εφυγε» ο ηθοποιός Θάνος Κανέλλης\n«Εφυγε» ο σύντροφος ηθοποιός Θάνος Κανέλλης σε ηλικία 86 χρόνων.\nΗ ΚΟΒ Ηθοποιών της Τομεακής Οργάνωσης Καλλιτεχνών του...\nΚΚΕ εκφράζει τα θερμά της συλλυπητήρια στη συντρόφισσά του Μαρία και το γιο τους Στέφανο. Η κηδεία του θα γίνει σήμερα στις 11.45 στο Νεκροταφείο Κηφισιάς.\nΟ Θ. Κανέλλης σπούδασε στο Ωδείο Θεσσαλονίκης και στη σχολή του Θεάτρου Τέχνης Κάρολου Κουν. Μετά την αποφοίτησή του από τη σχολή έμεινε στο Θέατρο Τέχνης, παίζοντας σημαντικούς ρόλους. Στη συνέχεια δούλεψε με πολλούς θιάσους, ανάμεσά τους του Αλέξη Δαμιανού, του Κώστα Μουσούρη, του Τίτου Βανδή, του Λεωνίδα Τριβιζά, στο Αρμα Θεάτρου (εταιρικός θίασος του ΣΕΗ) και στο Εθνικό Θέατρο για 4 χρόνια. Στον κινηματογράφο έπαιξε σε αρκετές ταινίες, ενώ εμφανίστηκε και σε αρκετές σειρές στην τηλεόραση.


Διακομίστηκε σε εξειδικευμένη μονάδα στην Αθήνα\nΣτη ΜΕΘ του Νοσοκομείου Παίδων «Αγλαΐα Κυριακού» θα συνεχίσει τον αγώνα του για ζωή ο 13χρονος που τραυματίστηκε σοβαρά σε τροχαίο στην Παραλία Αιδηψού το απόγευμα της Τετάρτης (12/05).\nΤο παιδί, μετά από δύο πολύωρα χειρουργεία στο Νοσοκομείο Λαμίας, όπου σταθεροποίησαν την κατάσταση του και δύο σχεδόν 24ωρα στη ΜΕΘ Λαμίας, κρίθηκε ότι μπορεί να διακομιστεί σε εξειδικευμένη μονάδα για παιδιά στην Αθήνα.\nΈτσι, το μεσημέρι της Παρασκευής (14/05) στήθηκε μία ακόμη επιχείρηση ασφαλούς και γρήγορης μεταφοράς, από τη Λαμία αυτή τη φορά, για την πρωτεύουσα. Η κατάστασή του εξακολουθεί και χαρακτηρίζεται εξαιρετικά σοβαρή, καθώς έχει υποστεί σοβαρότατες κρανιοεγκεφαλικές κακώσεις.\nΧωρίς δίπλωμα η οδηγός\nΣύμφωνα με το ρεπορτάζ του LamiaReport το κακό έγινε λίγο μετά τις 5 το απόγευμα της Τετάρτης (12/05) στην παραλιακή οδό Αιδηψού, όταν ο 13χρονος προσπάθησε να διασχίσει τον δρόμο. Ένα αυτοκίνητο που οδηγούσε 23χρονη, για την οποία αργότερα διαπιστώθηκε ότι δεν είχε δίπλωμα, παρέσυρε το αγοράκι και το τραυμάτισε βαρύτατα.\nΔιακομίστηκε αρχικά στο Κέντρο Υγείας Ιστιαίας, από όπου οργανώθηκε μια μεγάλη και αγωνιώδης επιχείρηση για να μπορέσει ο 13χρονος να φτάσει όσο πιο γρήγορα γινόταν στον Νοσοκομείο Λαμίας.\nΤο ασθενοφόρο πέρασε με ferry boat από την Αιδηψό στην Αρκίτσα και από εκεί με τη συνοδεία περιπολικών και μηχανών της ΔΙ.ΑΣ. στήθηκε μια μεγάλη επιχείρηση για την γρήγορη και ασφαλή διακομιδή στα Επείγοντα του Γενικού Νοσοκομείου Λαμίας.\nΛαμιαΠαιδων Αγλαϊα Κυριακουτροχαιο\nΑαα η αλανιάρα πού κοίταγε τον καθρέφτη πώς είναι το μαλλί μάλιστα, χαραμαδες τι περιμένεις 😠😠😠😠😠😠😠😠😠😠😤😤😤😤😤😤😤😤😤😡😡😡😡😡😡😡😡😡😡😡👊👊👊👊👊👊👊👊👊👊👊👊👊


Η ΚΑΤΕΡΙΝΑ ΚΑΙΝΟΥΡΓΙΟΥ ΠΡΩΤΑΓΩΝΙΣΤΡΙΑ ΣΕ VIDEO CLIP\nΑρχική σελίδα Celebrities Η Κατερίνα Καινούργιου πρωταγωνίστρια σε video clip\nΗ Κατερίνα Καινούργιου πρωταγωνίστρια σε video clip\nΗ Κατερίνα Καινούργιου είναι έτοιμη ν’ αποδείξει πως έχει και υποκριτικό ταλέντο καθώς πρωταγωνιστεί σε video clip.\nΗ παρουσιάστρια είναι η πρωταγωνίστρια ενός νέου video clip , του οποίου τα γυρίσματα έγιναν πριν λίγες μέρες σε loft της Αθήνας. Την Κατερίνα Καινούργιου θα την δούμε στο πλευρό του Πέτρου Ιακωβίδου για το νέο του τραγούδι «Κάτσε Καλά».\nΟι δυο τους ακολούθησαν κατά γράμμα τις σκηνοθετικές οδηγίες του Γιώργου Μπενιουδάκη και το αποτέλεσμα θα το δούμε σε λίγες μέρες.\nΚατερίνα Καινούργιου: Κάνει πρωινή γυμναστική και… αναστατώνει!\nΗ Κατερίνα Καινούργιου έχει αποδείξει πολλές φορές κατά το παρελθόν πόσο πολύ προσέχει τη σιλουέτα της και φυσικά φροντίζει να αθλείται...


Άγριες νύχτες οργίων στην Αγία Νάπα – Μεθυσμένες Αγγλίδες ξεφεύγουν από κάθε έλεγχο (Video) – ΤΡΙΚΚΗPress – Τα νέα των Τρικάλων\nΆγριες νύχτες οργίων στην Αγία Νάπα – Μεθυσμένες Αγγλίδες ξεφεύγουν από κάθε έλεγχο (Video) Reviewed by Momizat on Αυγ 25 . Στην Αγία Νάπα, στην Κύπρο, κάθε χρόνο το καλοκαίρι γίνεται το «έλα να δεις». Οι Αγγλίδες τουρίστριες «παρασύρονται» από το αλκοόλ, τον ήλιο και τη θάλασσα και Στην Αγία Νάπα, στην Κύπρο, κάθε χρόνο το καλοκαίρι γίνεται το «έλα να δεις». Οι Αγγλίδες τουρίστριες «παρασύρονται» από το αλκοόλ, τον ήλιο και τη θάλασσα και Rating: 0\nΆγριες νύχτες οργίων στην Αγία Νάπα – Μεθυσμένες Αγγλίδες ξεφεύγουν από κάθε έλεγχο (Video)\nΔημοσιεύτηκε στις: 25 Αυγούστου, 2016 στην κατηγορία: ΕΛΛΑΔΑ | σχόλια : 0\nΣτην Αγία Νάπα, στην Κύπρο, κάθε χρόνο το καλοκαίρι γίνεται το «έλα να δεις». Οι Αγγλίδες τουρίστριες «παρασύρονται» από το αλκοόλ, τον ήλιο και τη θάλασσα και μεταμορφώνονται…\nΜάταια η αστυνομία του νησιού προσπαθεί να ελέγξει όλο και περισσότερο το χώρο προκειμένου να αλλάξει την εικόνα που υπάρχει παγκοσμίως για αυτό το σημείο του νησιού. Άγγλοι αλλά και Ρώσοι τουρίστες τα δίνουν όλα από το πρωί μέχρι το… επόμενο πρωί.\nΑλκοόλ, και σεξ. Αυτή είναι η εικόνα στην Αγία Νάπα. Μάλιστα η Mirror σε δημοσίευμα της αναφέρει: «Όργια στην Αγία Νάπα» και δίνει στη δημοσιότητα βίντεο όπου άνδρες και γυναίκες μπροστά στον κόσμο, επιδίδονται σε άγριες ερωτικές περιπτύξεις.\nΗ εφημερίδα αναφέρει πως οι καταστηματάρχες στην περιοχή διοργανώνουν κάθε βράδυ πάρτι όπου το αλκοόλ ρέει σε τεράστιες ποσότητες και χαμηλές τιμές.\nΟι Αγγλίδες ξεφεύγουν από κάθε έλεγχο.


H ευκαιρία της O.A. | Η ΚΑΘΗΜΕΡΙΝΗ\nH ευκαιρία της O.A.\nH ιστορία της Ολυμπιακής είναι σαν να διαβάζεις την ιστορία των τραγικών περιπετειών του κράτους, τη σκανδαλωδώς τραγική διαχείριση των δημοσίων επιχειρήσεων και, τελικά, την απελπισία που χτυπάει τις οικονομίες των φορολογουμένων. Ακόμη περισσότερο, γιατί στο σώμα της Ολυμπιακής έχουν ασελγήσει όλοι (ανεξαιρέτως) οι πολιτικοί. Αλλά και οι άλλες ομάδες πίεσης, που δεσποτικά τυραννούν την κοινωνία μας, όπως συνδικαλιστές, βουλευτές, παρατρεχάμενοι, ακόμη και φίλοι (κυρίως «φίλες», είναι αλήθεια)!\nΚανείς πολίτης δεν θέλει να μείνουν άνεργοι σε μια μέρα οι άνθρωποι της O.A. Βεβαίως, το λογικό είναι ότι το κενό που θα δημιουργούσε το κλείσιμο της O.A. θα καλυφθεί. Και αφού, όπως όλοι λένει, μιλάμε για «εξειδικευμένους», είναι αυτονόητο πως το διάδοχο επιχειρηματικό σχήμα από τους ίδιους αυτούς θα στελεχωθεί.\nΒέβαια, η απειλή της ανεργίας είναι πραγματική για κάποιους. Δείτε τον κίνδυνο που διατρέχουν οι εργαζόμενοι στις δύο μεγάλες αμερικανικές εταιρείες, την Delta και τη Northwest, που προορίζονται για εκκαθάριση σε λειτουργία (το ίδιο, περίπου, «σχήμα» με αυτό που συζητείται για την Ολυμπιακή): πάνω από 52.000 εργαζόμενοι στην πρώτη και 40.000 στη δεύτερη, ενώ η αεροπορική βιομηχανία στις ΗΠΑ έχει χάσει κοντά στις 150.000 θέσεις απασχόλησης.\nΚαι να σκεφτεί κανείς ότι οι δύο αυτές εταιρείες λειτουργούν στη «σπηλιά» του καπιταλισμού, με οργάνωση αποδοτικότητας και παραγωγικότητας προφανώς ασύγκριτα καλύτερη από εκείνη της Ολυμπιακής, χωρίς παρεμβάσεις και αφαιμάξεις από το κράτος και τους πολιτικούς. Δηλαδή, ακόμη κι αν η Ολυμπιακή δεν είχε το κακό της παρελθόν, το παρόν και το μέλλον της θα ήσαν δύσκολα.\nΜόνον από την άνοδο των καυσίμων, το κόστος λειτουργίας των αεροπορικών εταιρειών εξακοντίζεται. O έντονος ανταγωνισμός από τις εταιρείες χαμηλού κόστους συρρικνώνει τα περιθώρια κέρδους. H διατήρηση υψηλού επιπέδου ασφάλειας προσθέτει επίσης βαρίδια. Αν ειλικρινώς επιθυμούσαμε έναν «εθνικό» αερομεταφορέα, τότε θα έπρεπε να έχουμε συντονίσει (δηλαδή το κράτος) τις ενέργειές μας. O πολύς Richard Branson, ένας από τους «φθηνούς», έλεγε τις προάλλες πως προτίθεται να επενδύσει σε δικό του διυλιστήριο κεροζίνης, προκειμένου να κερδίσει από τα τεράστια περιθώρια κέρδους που υπάρχουν για τον κλάδο διύλισης, ιδιαίτερα όταν ανεβαίνουν οι τιμές του αργού πετρελαίου.\nΕίναι αλήθεια ότι η Ευρώπη πληρώνει 10% ακριβότερα τα έτοιμα προϊόντα σε σύγκριση με τις Ηνωμένες Πολιτείες, όπου το «τοπικό» καρτέλ κρατά τα κλειδιά και αποτρέπει την κατασκευή νέων μονάδων. Αλλά και στην Ελλάδα, στα πρώτα χρόνια της διακυβέρνησης από το ΠΑΣΟΚ, ακυρώθηκε ένα ολόκληρο πετροχημικό εργοστάσιο που είχε παραγγείλει η παλαιά κυβέρνηση Καραμανλή. Με πρόσχημα την οικολογική ευαισθησία και προς όφελος των εγκατεστημένων συμφερόντων, η χώρα έχασε μια τεράστια ευκαιρία.\nΠαρόμοια ευκαιρία δεν πρέπει ετοιμάζεται να χάσει η σημερινή κυβέρνηση Καραμανλή. Ας διαλύσει τη σημερινή O.A. Αλλά να δημιουργήσει μια νέα αεροπορική εταιρεία με «ελληνικά» χρώματα. Που και το ανθρώπινο δυναμικό θα εκμεταλλευθεί και, κυρίως, τον αυτονόητο δυναμισμό της μεγάλης τουριστικής αγοράς που είναι η Ελλάδα.\nΑπό τον Δήμο Κηφισιάς στον Αγιο Δημήτριο Κηφισιάς…\nΕπίσημη δέηση την Κυριακή 18/9 στη Μητρόπολη Αθηνών, για την «Ημέρα Εθνικής Μνήμης» από τη Νομαρχία Αθηνών\nH αλφαβήτα της πολιτικής\nΚαι με χορούς στερεώνεται η μνήμη…


Μία εκδήλωση κοινωνικής αλληλεγγύης κόντρα στην οικονομική και ηθική ...\nΜε αφορμή τη Διεθνή Ημέρα Εθελοντισμού για την Οικονομική και Κοινωνική Ανάπτυξη, ο Δήμος Πειραιά με πρωτοβουλία του Δημάρχου πραγματοποιεί εκδήλωση προς τιμήν των εθελοντών του Δήμου την Πέμπτη 5 Δεκεμβρίου. Στο πλαίσιο της εκδήλωσης πρόκειται να τιμηθούν συμβολικά οι εθελοντές-καθηγητές της «Διδακτικής Αλληλεγγύης» του Δήμου Πειραιά, καθώς και τέσσερις μαθητές τους, που φοίτησαν στα τμήματα του Δήμου και πέρασαν σε Πανεπιστημιακά Ιδρύματα.\n«Ο εθελοντισμός αποτελεί μια από τις κορυφαίες αρετές που μπορεί να έχει ο άνθρωπος. Αυτή την αρετή, της αλληλεγγύης και της αγάπης, τιμούμε στην εκδήλωσή μας. Οι εθελοντές μας είναι η μεγάλη μας δύναμη, μια δύναμη ανθρωπιάς, που μας βοηθά να υπερκαλύψουμε την έλλειψη πόρων. Τιμούμε συμβολικά τους εθελοντές-καθηγητές της ‘Διδακτικής Αλληλεγγύης’ του δήμου και στο πρόσωπό τους, όλες και όλους τους εθελοντές μας. Επίσης, τιμούμε συμβολικά και τέσσερα παιδιά του Πειραιά, που με την βοήθεια των εθελοντών - καθηγητών τους, πέρασαν σε Πανεπιστημιακά Ιδρύματα. Ευχαριστώ από καρδιάς τους εθελοντές μας για την προσφορά της αγάπης και της αλληλεγγύης στους συμπολίτες μας», δήλωσε ο Δήμαρχος Πειραιά, Βασίλης Μιχαλολιάκος.\n«Στο πλαίσιο της Διεθνούς Ημέρας για τον Εθελοντισμό, τιμούμε όλες και όλους τους εθελοντές του δήμου μας. Συμβολικά τιμούμε τους ακούραστους καθηγητές- εθελοντές μας, που συμμετέχουν στην ‘Διδακτική Αλληλεγγύη’ και προσφέρουν στους μαθητές της πόλης μας, ίσες ευκαιρίες στη μάθηση. Τετρακόσια παιδιά οικονομικά αδύναμων οικογενειών του Πειραιά συμμετέχουν στα τμήματα ‘Διδακτικής Αλληλεγγύης’ του δήμου. Ευχαριστώ το Δήμαρχο κ. Βασίλη Μιχαλολιάκο, γιατί στηρίζει κάθε μας προσπάθεια και γιατί αγωνίζεται με πάθος, να μην λείψει σε κανέναν συμπολίτη μας, φαγητό, κρεβάτι να κοιμηθεί, γιατρό και φάρμακα», σχολίασε η Πρόεδρος της ΚΟ.Δ.Ε.Π., Πασχαλίνα Καλαγιά-Καραμαλάκου.\nΗ εκδήλωση θα πραγματοποιηθεί στις 20:00 στην αίθουσα εκδηλώσεων του ΟΛΠ.\nΕπτά συνάνθρωποί μας θα τιμηθούν στην εορταστική εκδήλωση «ΓνωρίΖΩ - ...\nΑποκριάτικος χορός για τα «μεγάλα παιδιά» του δήμου Πειραιά\nΜεγάλος αποκριάτικος χορός των Κέντρων Αγάπης και Αλληλεγγύης του ...\nΠεντέλη: Εκδήλωση αφιερωμένη στο Μίκη Θεοδωράκη\nΟ Οργανισμός Πολιτισμού & Αθλητισμού του Δήμου Πεντέλης και η Ένωση ...


Ο Leon of Athens live στο Σταυρό του Νότου! – Clevernews\nΟ Leon of Athens live στο Σταυρό του Νότου!\nΣτο live θα παρουσιάσει για πρώτη φορά όλα τα νέα κομμάτια από το επερχόμενο album του «Xenos» με παραγωγό τον David Kosten (Bat for Lashes, Marina & the Diamonds) τo oποίο θα κυκλοφορήσει μέσα στη χρονιά από την ΕΜΙ. Ήδη έχουμε ακούσει το single «Xenos», κομμάτι που κυκλοφόρησε επισήμως στην Αγγλία ενώ μέσα στην εβδομάδα που διανύουμε αναμένεται το λανσάρισμα του single «Aeroplane». Στο ίδιο πρόγραμμα θα ακούσουμε και αγαπημένα τραγούδια από τον δίσκο ‘Global’, το ντεμπούτο του “Futrue” αλλά και αγαπημένες ελληνικές και ξένες διασκευές.\nΣχετικαHomeLeon of AthensΣταυρός του Νότου\nΟ Βασίλης Σκουλάς για μια εμφάνιση στο Γυάλινο Μουσικό Θέατρο!


Γεωργούντζος: "Αλενατόρε" - Βαζάκας "Χ"! | Sportstonoto\nΓεωργούντζος: “Αλενατόρε” – Βαζάκας “Χ”!\nNations League και σήμερα (δυστυχώς) για το στοίχημα, οκ παίζει κα η Εθνική μας στις 9:45′ το βράδυ στο ΟΑΚΑ με την Μολδαβία, όμως εγώ θέλω να ξεκινήσω πάλι με τα δικά μας, τα ωραία και κυρίως (τώρα τελευταία) με τα “πράσινα”. Εκείνο πάντως που δεν μπορώ να καταλάβω με τον φίλο μου τον Γιάννη στον Παναθηναϊκό είναι γιατί διώχνει λέει τον κολλητό μου τον Τσάβι. Και κρατάει (λέει πάντα) τον Ντάνι! Μα, υποτίθεται τώρα Γιάννη μου πως διώχνουμε τον τεράστιο Τσάβι (Ρόκα), επειδή βέβαια μας έφερε αυτόν τον φοβερό Πογιάτος, αλλά από την άλλη κρατάμε τον… Πογιάτος (και διώχνουμε αυτόν που τον έφερε)! Δεν γίνονται αυτά τα (πράσινα) πράγματα ρε παιδιά!\nΔηλαδή κρατάμε – λέμε τώρα, τουλάχιστον για το παρόν – αυτόν που μας έφερε και διώχνουμε… αυτόν που μας τον έφερε, για αυτόν που μας έφερε! Θα τρελαθώ σας λέω!!! Έτσι πάντως (πρέπει να) χτίζονται… σιγά – σιγά οι μεγάλες (“πράσινες”) ομάδες! Το (ακόμη πιο) ωραίο όμως το διαβάζω στο σημερινό ρεπορτάζ του Παναθηναϊκού, από την χθεσινή προφανώς προπόνηση των “πρασίνων’ στο θρυλικό πλέον Κορωπί:\nΔιαβάστε ολόκληρο το άρθρο μας και σήμερα στο Kouponi.gr !!!\nRelated TopicsΑλενατόρεΓιώργος ΒαζάκαςΝίκος ΑναστόπουλοςΠαναθηναϊκόςΣτοίχημα\nΠαρίσι, στον… άδειο τόπο του εγκλήματος η Πορτογαλία


Πάντα, μα πάντα, φταις εσύ; –emotional manipulation in love relationships– | KnottyStory\nΠάντα, μα πάντα, φταις εσύ; –emotional manipulation in love relationships–\nΗ αλήθεια είναι ότι πάει καιρός από την τελευταία φορά που άκουσες κάποιο φιλικό πρόσωπο να λέει καλό λόγο για τον/την σύντροφό σου. Τώρα που το σκέφτεσαι καλύτερα, δε θυμάσαι να έχεις γίνει ποτέ αποδέκτης ιδιαίτερα θετικών σχολίων για το έτερόν σου ήμισυ. Κάθε φορά που αναφέρεις το όνομα του/της στον κολλητό σου διακρίνεις μία ανεπαίσθητη, αλλά υπαρκτή δυσφορία στην έκφρασή του. Και κοίτα να δεις, που όλο και πιο συχνά, χρησιμοποιώντας πάντα ευσταθείς δικαιολογίες, οι φίλοι σου δεν είναι διαθέσιμοι για «έξοδο ζευγαριών».\nΑν ζοριστείς λίγο παραπάνω, θα θυμηθείς ότι κάποια στιγμή πριν από μήνες, μόλις δόθηκε η ευκαιρία στον κολλητό σου να σε ξεμοναχιάσει, τότε ευθύς ξεκίνησε μια κουβέντα άβολη, προσπαθώντας να σου πει πως έχεις αλλάξει σαν άνθρωπος –με την κακή έννοια– και πως το βέλος του έρωτα μάλλον έχει καρφωθεί μόνο στο δικό σου κούτελο. Εσύ φυσικά σημασία δεν έδωσες και πρόλαβες να τον αποπάρεις πριν πει κι άλλα που δε θες να ακούσεις.\nΝομίζω πως ήρθε η ώρα να μιλήσουμε.\nΓια την ακρίβεια, εγώ θα τα γράψω κι εσύ θα τα διαβάσεις με την ησυχία σου, όποτε είσαι έτοιμος. Μη νομίζεις πως σε κατηγορώ για κάτι, απλά να, ώρες-ώρες απορώ με την εθελοτυφλία σου και γι’ αυτό πιστεύω πως έφτασε ο καιρός να βάλουμε στο μικροσκόπιο τον αγαπημένο, με απώτερο σκοπό να κατανοήσεις τη συμπεριφορά του.\nΗ κυρά-Ευανθία που περιπολεί στο μπαλκόνι κι όλα τα ξέρει θα έλεγε πως «είσαι ζωντόβολο και αυτός/η σε κάνει ό,τι θέλει». Μα, μιας και πήραμε το μικροσκόπιο και βάλαμε την άσπρη ποδιά του ερευνητή, εγώ θα το θέσω πιο επιστημονικά και θα σου πω πως, ίσως φίλε μου, είσαι ένα θύμα συναισθηματικού χειρισμού.\nΈχεις προσέξει πώς μπορεί να σε αγαπάει σαν τρελός, μπορεί να σε κάνει να γελάς δυνατά και να σου στέλνει τα πιο γλυκά μηνύματά του κόσμου τις ώρες που δεν είστε αγκαλιά μα μόλις κάτι πάει στραβά πάντα, μα πάντα, φταις εσύ; Ακόμα και τις φορές που έχεις όλα τα επιχειρήματα με το μέρος σου, έχεις προσέξει πως καταλήγεις να ζητάς συγγνώμη εκ βαθέων για τη δική σου συμπεριφορά;\nΕίναι γεγονός πως ο χειραγωγούμενος σύντροφος σπάνια μπορεί να αντιληφθεί τη χειραγώγησή του. Ακόμα κι αν οι φίλοι του επισημάνουν το πρόβλημα, δύσκολα θα παραδεχτεί την κατάσταση στην οποία έχει μπλέξει αφού, έχοντας χειραγωγηθεί με δεξιοτεχνία, αμφισβητεί τους πάντες εκτός από τον χειριστή του.\nΈχεις παρατηρήσει πως ό,τι πεις μπορεί κάποια στιγμή να χρησιμοποιηθεί εναντίον σου;\nΤα χειριστικά άτομα αδυνατούν να αναλάβουν τις ευθύνες των σφαλμάτων τους. Σε ένα ενδεχόμενο παράπονό σου, θα λάβεις αμέριστη προσοχή και κατανόησή, ίσα και μόνο για να ολοκληρώσεις τη φράση σου. Αμέσως μετά θα αντικρούσει το παράπονό σου με το δικό του αντι-παράπονο.\nΓια παράδειγμα, αν παραπονεθείς για την ελάχιστη βοήθεια που λαμβάνεις στις αγγαρείες του σπιτιού, δε θα απολογηθεί. Αντιθέτως, θα σου αντιπαραθέσει πως «έχεις ναι μεν δίκιο αλλά..» αν κατανοούσες πόσο δύσκολες μέρες περνάει στη δουλειά του, δε θα ζητούσες τη βοήθεια.\nΈνα εξίσου σημαντικό χαρακτηριστικό των χειριστικών ατόμων είναι η μαεστρία τους να δημιουργούν αίσθημα ενοχής στον/στη σύντροφό τους.\nΑναλογίσου πόσο σπάνια ή και καθόλου λαμβάνεις γκρίνια ή έστω κατεβασμένα μούτρα όταν θες να πράξεις αντίθετα των επιθυμιών του χειριστή σου. Ποτέ δε σου επιβλήθηκε η θέλησή του μα πάντα καταλήγεις να αποφασίζεις αυτό που συμφωνεί με τις δικές του ορέξεις.\nΓια παράδειγμα, ποτέ δε θα σου πει κατάμουτρα πως δε θέλει Σαββάτο βράδυ να βγεις με τις κολλητές σου χωρίς εκείνον αλλά θα ερμηνεύσει μία συγκινητική ατάκα, όπως «Να περάσετε τέλεια. Κρίμα πάντως, γιατί να μωρέ, είχα κι εγώ απίστευτη ανάγκη να βγω για ένα ποτό σήμερα, δεν είμαι και πολύ καλά! Αλλά αφού έχεις ήδη κανονίσει δεν πειράζει. θα βρω κάτι να κάνω, ίσως πάω μόνος μου σινεμά.»\nΜία ακόμα σκοτεινή τεχνική των χειριστικών ατόμων είναι η υποτίμηση των δικών σου προβλημάτων ή δυσκολιών με σκοπό να παραμείνουν το επίκεντρο της σχέσης σας.\nΊσως μπορείς να ανακαλέσεις, όχι μια και δυο αλλά πολλές φορές, τον σύντροφό σου να αδιαφορεί ή ακόμα χειρότερα να υποβιβάζει τη δύσκολη κατάσταση που μόλις μοιράστηκες μαζί του.\nΑν για παράδειγμα ένιωσες την ανάγκη να μοιραστείς μαζί του την κόλαση του μποτιλιαρίσματος που έζησες το πρωί πηγαίνοντας στη δουλειά, το χειριστικό άτομο θα κουνήσει το κεφάλι συγκαταβατικά και θα ανταπαντήσει για την «πραγματική» κόλαση που βιώνει καθημερινά –και όχι μόνο σήμερα– εδώ και χρόνια στη δική του διαδρομή προς τη δική του εργασία. Το δικό σου πρόβλημα είναι πάντα πιο μικρό, πιο απλό, πιο επιλύσιμο συγκριτικά με το δικό του.\nΘα μπορούσα να συνεχίσω να γράφω πολλές παραγράφους γεμάτες με παραδείγματα και περιγραφές των χειριστικών ατόμων. Ο σκοπός μου όμως, όπως και των κοντινών σου φίλων που σου χτυπάν το καμπανάκι εδώ και καιρό, δεν είναι να σε κάνω να χωρίσεις από τη σχέση σου μα ούτε και να νιώσεις πλήρως εκμεταλλευόμενος.\nΟ στόχος όλων όσων σου μιλάνε φιλικά είναι να σε τραβήξουν λίγο ψηλά κι έξω από τη σχέση σου, ώστε να δεις κι εσύ σαν παρατηρητής την αντικειμενική όψη των γεγονότων που βιώνεις καθημερινά.\nΗ συνειδητοποίηση λένε πως είναι η μισή λύση ενός προβλήματος.\nΑν οι παραπάνω περιγραφές σου ακούστηκαν οικείες, τότε ίσως ήρθε η ώρα να συγκροτήσεις τις δυνάμεις σου και να ετοιμάσεις τον αντίλογό σου, μπας και πάψει και η κυρά-Ευανθία να λέει ότι «αυτός/ή σε κάνει ό,τι θέλει».\nΑρχική Δημοσίευση: Ημερολόγια Ομελέτας / PillowFights.Gr (με τίτλο “Σε κάνει ό,τι θέλει”)\nΑναδημοσιεύθηκε από: Το Σύνορο\nThis entry was posted on October 15, 2015 by Ami_Gdalo in ημερολογια ομελετας and tagged emotional manipulation, συναισθηματικη χειραγωγιση, σε κανει οτι θελει, χειριστικοι ανθρωποι, ελεγχος, ενοχες, manipulation, pillowfights, relationship.


ΕΙΣ ΩΤΑ ΜΗ ΑΚΟΥΟΝΤΩΝ: Όπου φτωχός κι η μοίρα του. | Ολύμπιο Βήμα\nΤετάρτη 8 Ιουλ 2020 17:33\nΑρχική > ΕΙΣ ΩΤΑ ΜΗ ΑΚΟΥΟΝΤΩΝ: Όπου φτωχός κι η μοίρα του.\nΕΙΣ ΩΤΑ ΜΗ ΑΚΟΥΟΝΤΩΝ: Όπου φτωχός κι η μοίρα του.\nΔεν λέμε για όσους κατοικούν σε υπόγεια, φυσικά όχι από χόμπι. Λέμε για τους κατοίκους μια χώρας φτωχής κι άγονης που μόνο πέτρες μπορείς να σπείρεις για να θερίσεις βράχους. Οι μόνες πεδιάδες είναι στις δυτικές ακτές και εκεί βρήκε να χτυπήσει ο Εγκέλαδος. Μέσο υψόμετρο; 700 μέτρα. Τα σπίτια; Άθλια κατά τον κ. Λέκκα. Ακόμα και τα καινούργια είναι από έξω κούκλα και από αντοχή πανούκλα. Το 2015 η Αλβανία ήταν η δεύτερη πιο φτωχή χώρα της Ευρώπης μετά τη Βοσνία με μέσο εισόδημα το 30% του μέσου ευρωπαϊκού. Τί κτίρια να κάνουν; Παρόλο που σήμερα η οικονομία τους πάει καλά αυτό δεν καλυτερεύει τα παλιά κτίρια.\nΣτην Ελλάδα όπου γινόταν σεισμός και μετά τον πρώτο καιρό οι κάτοικοι έλεγαν «σεισμός, σωσμός». Έπεφταν λεφτά στην περιοχή και με την οικοδόμηση μοιράζονταν. Έτσι αποκτούσε η περιοχή νέα στερεά κτίρια και τόνωση στην οικονομία. Μακάρι να είχε αυτή την τύχη και η Αλβανία αλλά δεν το βλέπουμε με τους τύπους που την κυβερνούν.\nΦυσικά υπήρξε συμπαράσταση. Σε ένα τέτοιο γεγονός ακόμα κι ο πανίσχυρος εθνικισμός υποχωρεί. Μπροστά στα φυσικά φαινόμενα είμαστε απλά άνθρωποι σε κίνδυνο. Όταν μεγαλώνει το πλαίσιο αναφοράς τόσο μικραίνουν οι διαφορές. Όταν κινδυνεύουν άνθρωποι στο διάστημα μικρή σημασία έχει αν είναι Αμερικανοί Ρώσοι ή Κινέζοι Σε μια κοινότητα η Κάτω Ραχούλα σκοτώνεται με την Κάτω Ραχούλα! Σε ένα χωριό οι Μακρυκωσταίοι με τους Κοντογιώργηδες, οι Βροντάκηδες με τους Φουρτουνάδηκες. Έτσι είναι οι άνθρωποι.\nΌμως ας γυρίσουμε στα σπίτια των φτωχών. Όταν «δεν έχεις που την κεφαλή κλίνη» το μόνο που θέλεις είναι ένα κεραμίδι πάνω από το κεφάλι σου κι ας είναι που λέει ο λόγος στον αέρα. Έτσι με την πρώτη κακοκαιρία πέφτει το δικό σου. Αυτό το ξέρουν και όσοι διάβασαν μόνο τα τρία γουρουνάκια! Οι παλιοί μηχανικοί θυμούνται τι σημαίνει να κάνεις σπίτι με εγγυημένο εισόδημα μηδέν. Ευτυχώς υπήρξε η Αγροτική (τότε οι τράπεζες έδιναν και δάνεια) και στεγάστηκε η αγροτιά.\nΒέβαια η Ελλάδα σαν φτωχή χώρα δεν είχε δικούς της κανονισμούς κι έτσι υιοθέτησε τους γερμανικούς που ήταν από τους καλύτερους. Με μια διαφορά: στη Γερμανία δεν κάνει σεισμούς κι άντε να το εξηγήσεις στον γερμανοτραφή καθηγητή. Σήμερα υπάρχουν οι καλύτεροι αντισεισμικοί κανονισμοί. Με αυτούς δεν κινδυνεύεις να σου έρθει το ταβάνι στο κεφάλι ανεξάρτητα από μέγεθος σεισμού (εκτός κι ανοίξει η Γη). Το κακό είναι ότι δεν υπάρχουν λεφτά για να τους εφαρμόσει κανείς. «Δει δη χρημάτων...»


Κέλλας: «Ριζική αλλαγή στη διαχείριση του μεταναστευτικού» - Πρώτος Τύπος\nΚέλλας: «Ριζική αλλαγή στη διαχείριση του μεταναστευτικού»\nΣε Κουτσόχερο, Αμυγδαλέα, Μάνδρα, Ραχούλα και Τερψιθέα περιόδευσε ο αν. Τομεάρχης Παιδείας της ΝΔ, Βουλευτής Ν. Λάρισας, Χρήστος Κέλλας, όπου συνομίλησε με κατοίκους και φορείς της περιοχής για τη μετανάστευση και τη δημόσια ασφάλεια, τονίζοντας:\n«Γνωρίζω, πολύ καλά, ότι έχετε ταλαιπωρηθεί από την ανεύθυνη πολιτική των “ανοιχτών συνόρων” της Κυβέρνησης ΣΥΡΙΖΑ. Επί 5 χρόνια δεν έκαναν απολύτως τίποτα, για να αντιμετωπίσουν τη μεταναστευτική κρίση, παρά μόνον κρύφτηκαν πίσω από τα συνθήματα περί ξενοφοβίας, στέλνοντας λάθος μηνύματα προς το εξωτερικό και δίνοντας την εντύπωση ότι η χώρα είναι “ξέφραγο αμπέλι”. Όλα αυτά θα τελειώσουν πολύ σύντομα. Να είστε βέβαιοι!\nΟ Κυριάκος Μητσοτάκης έχει επισημάνει ότι “τα σύνορα της Πατρίδας δεν είναι διαγραμμίσεις στον χάρτη, αλλά θα φυλάσσονται και θα προστατεύονται με σύγχρονα τεχνικά μέσα και σε συντονισμό με την ΕΕ”, ενώ θα εντατικοποιήσουμε τους ελέγχους νομιμοποιητικών εγγράφων σε όλη την επικράτεια.\nΠεραιτέρω, θα κάνουμε αυτό, για το οποίο έχουμε εγκαλέσει, αμέτρητες φορές, την απερχόμενη Κυβέρνηση. Θα διαχωρίσουμε το μεταναστευτικό από το προσφυγικό φαινόμενο, επισπεύδοντας τις διαδικασίες εξέτασης αιτημάτων ασύλου σε α΄ και β΄ βαθμό εντός έξι εβδομάδων. Στην Ελλάδα θα μένουν όσοι εμπίπτουν, αποδεδειγμένα, στο καθεστώς του πρόσφυγα και θα τους χορηγείται άσυλο. Όσοι δεν αναγνωρίζονται ως πρόσφυγες θα επιστρέφουν άμεσα στην Τουρκία και τις πατρίδες τους.\nΠαράλληλα, το πρόγραμμά μας προβλέπει τη διεκδίκηση ευρωπαϊκών πόρων, προκειμένου να οργανώσουμε καλύτερα τη διαμονή των αναγνωρισμένων προσφύγων στην Ελλάδα, έως ότου καταστεί εφικτή η επιστροφή στις χώρες τους, βάζοντας τέλος σε όλη αυτή την κατάσταση της ανασφάλειας, της έλλειψης συνθηκών υγιεινής και του χάους, που αφήνει πίσω του ο ΣΥΡΙΖΑ και οι διάφορες ΜΚΟ. Για τον λόγο αυτό, έχουμε προβλέψει την ενεργή συμμετοχή των τοπικών κοινωνιών στον έλεγχο των χρηματοδοτήσεων.\nΤέλος, θέλω να γνωρίζετε ότι θα αλλάξουμε ριζικά και την πολιτική για τη δημόσια τάξη. Θα καταργήσουμε τον νόμο Παρασκευόπουλου και τον νόμο για το άσυλο, ενώ θα επαναφέρουμε τις φυλακές υψίστης ασφαλείας (τύπου Γ). Θα ενισχύσουμε την Αστυνομία, ώστε να είναι παντού παρούσα, 24 ώρες το 24ωρο, αντιμετωπίζοντας την ανομία και την εγκληματικότητα και εμπεδώνοντας το αίσθημα ασφάλειας σε όλη την επικράτεια».\nΣτο Cafe Alterlife σήμερα (25/6) η γενική συνέλευση του Αχιλλέα Φαρσάλων\nΜε απόλυτη επιτυχία η πρώτη καλοκαιρινή συναυλία της χορωδίας του ΚΑΠΗ Φαρσάλων\nΕλλάδα: Δύο νέοι θάνατοι και 32 νέα κρούσματα\nΣυντάξεις Μαΐου 2020: Τμηματικά η πληρωμή από την Τετάρτη\nΠροτάσεις του ΣΥΡΙΖΑ Προοδευτική Συμμαχία για να «Μείνουν Όρθιοι» οι αγρότες\nΕνίσχυση με 10 εκατ. ευρώ σε επιχειρήσεις της Θεσσαλίας\nΑλκιβιάδης Σπανός: “Η εμπιστοσύνη σας θα είναι η δύναμη μου”


Με κάποιον τρόπο κέρδισε η Γουέστ Χαμ (VIDEO) - 30/11 23:55 : aek365\nΔύο χρόνια από τον χαμό του Σάλα: Ψάχνουμε ακόμα απαντήσεις\nΔευτέρα 30 ΝΟΕ 2020 - 23:55 0 ΣΧΟΛΙΑ\nΤεράστια και δύσκολη νίκη για τη Γουέστ Χαμ που με κάποιον τρόπο πήρε το τρίποντο με 2-1 απέναντι στην Άστον Βίλα στο «London Stadium», με τους «χωριάτες» να έχουν χαμένο πέναλτι και ακυρωθέν γκολ\nPREMIER LEAGUE - 10η ΑΓΩΝΙΣΤΙΚΗ\nΓΟΥΕΣΤ ΧΑΜ - ΑΣΤΟΝ ΒΙΛΑ: 2-1\nΤεράστια και δύσκολη νίκη για τη Γουέστ Χαμ που με κάποιον τρόπο πήρε το τρίποντο με 2-1 απέναντι στην Άστον Βίλα στο «London Stadium», με τους «χωριάτες» να έχουν χαμένο πέναλτι και ακυρωθέν γκολ. Καλό παιχνίδι από τις δύο ομάδες με τα «σφυριά» να βρίσκουν δύο γκολ στις δύο εντός εστίας τελικές που δημιούργησαν και τη Βίλα να αδυνατεί να βάλει την μπάλα στο πλεκτό παρά τις ευκαιρίες που δημιούργησε. Η Γουέστ Χαμ άνοιξε το σκορ πολύ νωρίς, η Βίλα έφερε το ματς στα ίσα πριν το ημίχρονο ενώ με την έναρξη του δεύτερου μέρους τα «σφυριά» πήραν και πάλι προβάδισμα. Η συνέχεια ήταν ''μονότονη'' με τους «χωριάτες» να δημιουργούν και να πετούν στα σκουπίδια τη μία ευκαιρία μετά την άλλη.\nΗ Γουέστ Χαμ άνοιξε το σκορ με την πρώτη καλή στιγμή του παιχνιδιού στο 2' με ωραία κεφαλιά του Ογκμπόνα μετά από κόρνερ του Μπόουεν. Στο 19' η Βίλα απείλησε με τον Τάργκετ να εκτελεί ένα κόρνερ και τον Ενγκογιό με κεφαλιά να στέλνει την μπάλα λίγο έξω, ενώ στο 22' σουτ του Χούριχαν που απέκρουσε ο Φαμπιάνσκι. Τρία λεπτά αργότερα οι «χωριάτες» έφεραν το ματς στα ίσα με ωραίο σουτ του Γκρίλις εκτός περιοχής. Στο 31' η Γουέστ Χαμ απείλησε με σουτ του Τσουφάλ που πέρασε λίγο έξω.\nΚάτι λιγότερο από 30 δευτερόλεπτα μετά την έναρξη του δεύτερου μέρους η Γουέστ Χαμ πήρε και πάλι προβάδισμα με τον Μπενραχμά να σηκώνει για τον Μπόουεν που με ωραία κεφαλιά έκανε το 2-1. Στο 50' η Βίλα απείλησε με σουτ του Γκρίλις που απέκρουσε ο Φαμπιάνσκι, όπως και στο 63' προσπάθεια του Τρεζεγκέ. Ένα λεπτό αργότερα ακόμα μία ευκαιρία για τους «χωριάτες» με τον Ενγκογιό να στέλνει την μπάλα λίγο έξω με μακρινό σουτ. Στο 72' η Βίλα κέρδισε πέναλτι για μαρκάρισμα του Ράις στον Τρεζεγκέ, με τον Γουότκινς ν' αναλαμβάνει την εκτέλεση και να στέλνει την μπάλα στο δοκάρι! Στο δεύτερο λεπτό των καθυστερήσεων οι «χωριάτες» σκόραραν με τον Γουότκινς αλλά το τέρμα ακυρώθηκε ως οφσάιντ.\nΓΟΥΕΣΤ ΧΑΜ: Φαμπιάνσκι, Κρέσγουελ, Μπαλμπουένα, Ογκμπόνα, Τσουφάλ, Μαζουάκου (45' Μπενραχμά), Σούτσεκ, Ράις, Φορνάλς, Μπόουεν (79' Νομπλ), Αντόνιο (45' Αλέ)\nΑΣΤΟΝ ΒΙΛΑ: Μαρτίνεθ, Κας (88' Ελμοχαμαντί), Ενγκογιό, Μινγκς, Τάργκετ, Ντάγκλας Λουίς, ΜακΓκιν, Γκρίλις, Χούριχαν (74' Ελ-Γκάζι), Τρεζεγκέ (74' Τραορέ), Γουότκινς


Βργκοτς για Μίχα: «Δεν πίστευα ότι θα μπορούσε να έρθει – Η Μακάμπι έκανε μεγάλο λάθος» | ShootandGoal\nΔηλώσεις στην ιστοσελίδα του Ισραήλ, sport5.co.il, έκανε ο Μπράνκο Βργκοτς, ο οποίος αναφέρθηκε τόσο στον ίδιο όσο και στον Ντορ Μίχα:\n“Όταν άκουσα ότι είναι υποψήφιος για την ομάδα μας, δεν πίστευα ότι θα μπορούσε να έρθει. Στη Νετάνια πάντοτε είχαμε δύσκολες στιγμές αντιμετωπίζοντάς τον. Πανέξυπνος, με κατοχή της μπάλας και οι ασίστ του είναι κάτι που δεν διαθέτει ο καθένας. Η Μακάμπι Τελ Αβίβ τα παράτησε. Άκουσα τι έγινε και πως αθωώθηκε χωρίς κανένα ίχνος ενοχής. Η Μακάμπι Τελ Αβίβ έκανε μεγάλο λάθος κι εμείς βγήκαμε κερδισμένοι”.\n“Το μειονέκτημά μου στη Μακάμπι Νετάνια ήταν ότι δεν σκόραρα γκολ. Μέχρι και φέτος η μπάλα δεν ερχόταν σ’ εμένα, ενώ τώρα έχω ήδη 3 γκολ σε 6 παιχνίδια, ένα με το δεξί πόδι, ένα με το αριστερό κι ένα με το κεφάλι. Στόχος μας είναι να πάμε μέχρι τέλους και να είμαστε σοβαροί διεκδικητές του τίτλου. Έχουμε καλή ομάδα, οι περισσότεροι παίκτες έμειναν από πέρυσι και ο προπονητής μας οδηγεί στις νίκες, όπου και με όποιον κι αν παίζουμε”.\nA' ΚΑΤΗΓΟΡΙΑ ShootandGoal Team - 02-12-2020 18:22\nΟ Αθλητικός Δικαστής της ΚΟΠ Αριστοτέλης Βρυωνίδης, αφού μελέτησε τις παραπομπές που είχε ενώπιον του, επέβαλε τις ακόλουθες ποινές: *Καταγγελία κατά του ΑΠΟΕΛ Λευκωσίας γιατί...\nΑΝΟΡΘΩΣΗ ShootandGoal Team - 02-12-2020 15:30\nA' ΚΑΤΗΓΟΡΙΑ ShootandGoal Team - 18:22\nΑΝΟΡΘΩΣΗ ShootandGoal Team - 15:30